**Қызылқоға аграрлы-техникалық колледжінің тәрбиелеу жүйесін жетілдіру бойынша атқарылған жұмыстар туралы өзін- өзі бағалау есебі**

**2020-2021 оқу жылы**

«Қызылқоға аграрлы-техникалық колледжі» КМҚК-і бойынша тәрбие жұмысының жоспары ҚР Білім және Ғылым министрлігінің 15.04.2019 жылғы №145 бұйрығымен бекітілген 2019-2024 жылдарға арналған «Рухани жаңғыру» бағдарламасы негізіндегі «Тәрбиенің тұжырымдамалық негіздері» бойынша жасақталып, жүзеге асырылуда, ол колледждің тәрбие жұмысын ұйымдастырудың мақсаты мен міндеттерін, негізгі бағыттарын анықтайды. ҚР білім және ғылым Министрінің 13.08.2020ж. №345 бұйрығын басшылыққа ала отырып,2020-2021 оқу жылында тәрбие жұмысы жоспары бойынша тәрбие жұмысы қашықтықтан ұйымдастырылды.

**Колледждің тәрбие жұмысының мақсаты** - жас ұрпаққа патриоттық, рухани- имандылық, отбасылық тәрбие беру, ұлттық сананы бойына сіңірген,өз бетімен шешім қабылдай алатын, дамуға, жетілуге қабілетті, өзіндік сыни көзқарасы бар тұлға қалыптастыру.

**Міндеттері**: әр білім алушыны келесі міндеттер арқылы тәрбиелеу үдерісіне тарту:

1) Білім алушылардың азаматтық жауапкершіліктерін, қазақстандық патриотизмді, адамның еркіндігі мен құқықтарына, белсенді өмірлік ұстанымдарды қалыптастыру;

2) сауықтыру жұмыстарын жетілдіру және салауатты өмір салтын қалыптастыру;

3) тұлғаның маңызды кәсіби қасиеттерін, қоғам алдында, әлеуметтік ортада өз қызметінің нәтижелері үшін болашақ буын алдындағы жауапкершілігін қалыптастыру;

4) барлық қызмет салаларында білім алушының шығармашылық белсенділігін қолдау , білім алушылардың өзін-өзі басқаруын жандандыру, жалпы ұжымды дамыту үшін жағдай жасау;

5) отбасылық тәрбие жүйесін жетілдіру, жасөспірімдерді тәрбиелеу мен оқытуға ата-аналардың жауапкершілігін арттыру, жеке тұлғаны құқықтық қорғау.

Студенттермен кері байланыс олардың колледж басшылығына, өндірістік оқу,оқу,тәрбие істері жөніндегі орынбасарларға жеке өтініштері арқылы, топ жетекшілер арқылы, студенттер кеңесі арқылы жүзеге асырылады.

Тәрбие жұмысының жоспарымен тәрбиелік шаралар ұйымдастырылды. Колледж студенттері жоспарлы ұйымдастырылған шараларға белсенділікпен қатысты, әр оқу тобында топ жетекшілерінің ұйымдастыруымен кестеге сай тәрбие жұмыстары ұйымдастырылды. Мерекелік шаралар, тақырыптық дөңгелек үстелдер, пікір таластар, тренигтер ZOOM платформасы арқылы мақсаттарына сай нәтижеге бағышталып өткізілді.

**Тәрбие жұмысының құрылымы колледждің жалпы ұйымдастыру құрылымының бір бөлігі және педагогикалық ұжым мен студенттер кеңесімен байланыстыратын бірыңғай жүйе болып табылады**:

* Әлеуметтік-психологиялық қызмет;
* Топ жетекшілер кеңесі;
* Студенттік және қоғамдық ұйымдар: студенттер кеңесі, ата- аналар кеңесі;
* Құқық бұзушылықтың алдын алу жөніндегі кеңес;
* Спорттық секциялар: волейбол, баскетбол.

**Жастардың бос уақытты ұйымдастыру үшін үйірмелер мен клубтар:**

Көркемөнерпаздар үйірмесі, «Шебер қолдар» үйірмесі, «Жас сарбаз» әскери-патриоттық клубы , «Көзайым» қыздар клубы, «Саналы ұрпақ» клубы, "Парасат» дебат клубы,колледж жаңалықтарын әлеуметтік парақшаларға орналастыруға, терроризм мен экстремизмге қарсы күрес және «Мемлекеттік көрсетілетін қызмет бұрышы» (e-gov порталы арқылы) жұмыстарына жауаптылар тағайындалған.

Оқу жылы басында тәрбие жұмысының жоспары, топ жетекшілердің жұмыс жоспарлары, қоғамдық негізде құрылған клуб,үйірме жоспарлары, әлеуметтік-педагогтың,педагог-психолог қызметінің, медбикенің,жастар ұйымының жетекшісінің, кітапханашының жұмыс жоспарлары бекітілді. 2020-2021 оқу жылындағы пандемияға байланысты студенттердің бос уақытын ұйымдастыру қашықтықтан жүргізілді.

**Колледждің тәрбие процесі тәрбиенің тұжырымдамалық негіздері бағыттары бойынша өтеді:**

* Жаңа қазақстандық патриотизм мен азаматтықты тәрбиелеу, құқықтық тәрбие;
* Ұлттық тәрбие;
* Рухани-адамгершілік тәрбие;
* Еңбек экономикалық және экологиялық тәрбие;
* Отбасы тәрбиесі;
* Көпмәдениеттік және көркем эстетикалық тәрбие;
* Интелектуалды тәрбие, мәдениетті тәрбиелеу;
* Зияткерлік тәрбие;ақпараттық мәдениет тәрбиесі
* Дене тәрбиесі, салауатты өмір салты;
* «Мәңгілік ел»;
* «Рухани жаңғыру» бағдарламалық мақаланың «Тәрбие және білім» кіші бағдарламасы;
* «Ұлы даланың жеті қыры».

**Тәрбие жұмысының барлық бағыттары бойынша тәрбиелік іс-шаралар қашықтықтан өткізілді:** топ сағаттар, конкурстар, апталықтар, конференциялар, дөңгелек үстелдер, кездесулер,адалдық сағаттары, көрмелер, акциялар, экскурсиялар, атаулы мерекелерге арналған шаралар, ұйымдастырылады.

**І жарты жылдықта өткізілген шаралар:**

- Білім күніне арналған видеоконференция,

- Қарттар күніне орай «Қарттарын қадірлеген ел ардақты» атты колледждің зейнеткерлеріне қайырымдылық акциясы ұйымдастырылып, Алғыс хатпен азық-түлік себеттері тапсырылды;

- Отбасы күніне арналған «Отбасым-бақытым» тақырыбында көрме;

- Ұстаздар күніне арналған «Ұстаз аты-биік әрі мәңгілік» атты онлайн шара;

- Облыстық «Жас қоғам» Жастар Орталығының ұйымдастыруымен «Заңды бұзбайтын азамат» тақырыбында онлайн кездесу;

- Кәмелетке толмағандар ісі жөніндегі инспектор А.Сүйіновамен «Өз құқығыңды білесің бе?» тақырыбында ZOOM платформасымен дөңгелек стол;

- І курс студенттерімен «Таланттарды анықтаймыз» ән,би,көркемсөз оқудан сайыстар;

- «Саналы ұрпақ» жобалық кеңсе мүшелерінің «Адалдық – адамдықтың белгісі» атты дөңгелек үстел;

- Ұлы Абайдың 175 жылдығына орай «Абай әлемі » шеңберінде 3 тілде қашықтықтан іс-шара өтті;

- «Рухани жаңғыру» бағдарламасы аясында «Дәстүр мен ғұрып» бағытында «Қыз- ұлт келбеті» тақырыбымен апталық шаралары;

- «Рухани жаңғыру» бағдарламасы аясында «Дәстүр мен ғұрып» бағытында «Ұл –шаңырақ иесі» тақырыбымен апталық шаралары;

- «Тәуелсіздіктің жеті қыры: Болашаққа бастар жол» деректі фильмін топтарда студенттерге насихаттау мақсатында, №77 топ кураторы Г.Есенованың «Елдіктің бастауы» кураторлық сағаты өтті;

- Студенттер күні қарсаңында «Студенттік кездер-ай!» түлектермен кездесу шарасы;

- «Болашақ – бүгіннен басталады» атты қашықтықтан ата-аналар жиналысы;

**Оқу жылының ІІ жарты жылдығында өткізілген шаралар:**

**-** І жарты жылдықтың қорытындылау **-** ZOOM платформасымен видеоконференция;

- COVID-19 короновирустық инфекцияның жол бермеу мақсатында «денсаулығым – қорғаным» тақырыбында колледж медбикесі Ш.Егізбаеваның бейнебаяндамасы;

- «Оқуға құштар колледж» жобасы аясында 1 курс №75 топ студенттері мен кураторы Р.Мусинаның ұлы тұлғаның есімін,өнегелі өмірін өскелең ұрпаққа насихаттау,тарихи санасын жаңғыртуға тәрбиелеу мақсатында «Әлем таныған – ұлы Абай» онлайн ашық тәрбие сағаты;

- «Шәкәрім өсиеті – адалдық айнасы» тақырыбында сыбайлас жемқорлықтың алдын-алу және жастардың бойына ақын өлеңдеріндегі өнегені,адалдық рухын дарыту мақсатында онлайн адалдық сағаты өтті.Онлайн кездесу соңында студенттермен пікір алмасып,рухани тұрғыдан алған әсерлерімен бөлісті;

- Танымал тұлғалардың өмірі мен еңбек жолы арқылы өскелең ұрпақтың бойына парасаттылық құндылықтарын сіңіру және адалдық,әділдік,инабаттылық,сенім сияқты ең маңызды адамгершілік құндылықтарды дарыту мақсатында Қалқаман Сариннің адалдық сағаты өткізілді;

-Сыбайлас жемқорлыққа қарсы іс-қимыл агенттігінің «Мұқағали Мақатаев-мәңгілік ғұмыр» тақырыбында ақынның шығармаларымен зерттей отырып,студенттер Отанды сүюге және қорғауға,табиғатты аялауға,адамдарды сүюге,аналарымыз бен жақындарымызды бағалау мақсатында Мұқағали Мақатаевтың адалдық сағатымен танысты;

- Жасөспірімдердің арасында белең алып бара жатырған зорлық-зомбылық және зиянды заттарды пайдаланудың,құқық бұзушылықтың алдын-алу,қатыгездікке жол бермей,өскелең ұрпақтың жүректеріне имандылық пен мейірімділік қасиеттерін ұялата отырып,шынайылыққа,адамгершілікке,қарпайым болуға тәрбиелеу мақсатында округтік «Аналар кеңесінің» төрайымы, жастар жетекшісі, жасөспірімдер инспекторы, психолог,әлеуметтік педагог және студенттер,ата-аналардың қатынасуымен «Тәрбие – тал бесіктен басталады» тақырыбында ZOOM платформасымен дөңгелек үстел өткізілді

- «ОTANLife» жобасын іске мақсатында Тәуелсіздіктің 30 жылдығына байланысты «Қазақстанның жаһандық бастамалары. Халықаралық қауіпсіздікке үлес» тақырыбында кураторлық сағат;

- «ОTANLife» жобасы аясында «Дәуірлер толғауы» bookwiII кітаптардың бейнеблогі;

- Ауған соғысының ардагерлерін құрметтеу,жас ұрпақтың патриоттық сезімдерін оятып,Отан үшін отқа түсіп,қыршынынан қиылып жат жерде көз жұмған азаматтарды еске алу және Отансүйгіштікке,елжандылыққа тәрбиелеу мақсатында «Ауғанның отты жылдары» атты бейнебаян дайындалып студенттерге ұсынылды;

-«ОTANLife» жобасы аясында студенттер арасында «Біз салауатты өмір салтын қолдаймыз» атты волейболдан сайыс өтті.

- Өз Отанына шексіз берілген,патироттық рухы жоғары,жауынгер ағалардың ерлігін үлгі ете отырып,жастардың бойына патриоттық сезімді ояту мақсатында «Ауған асуында от кешкендер» тақырыбында АӘД – пәнінің жетекшісі Қ.Сақтағановтың онлайн тәрбие сағаты;

**«Ризашылық- мейірімділік бұлағы» жобасы аясында тақырыптық тәрбиелік шаралар ұйымдастырылды:**

- Алғыс айту күніне орай ризашылық күні адамдар бір-біріне қуаныш,шаттық сыйлап алғысын білдіреді. Осыған орай колледж студенттері мерекеге орай өздерінің ата-анасына,достарына,ұстаздарына алғыстарын онлайн түрде видеоролик арқылы жолдады;

- Колледждің волонтерлері мекеменің зейнеткерлеріне қаңтар, ақпан, наурыз айларында аула қарын күреп,жинастырып қайырымдылық жұмыстарын ұйымдастырды;

- «Эко SANA» жобасы аясында таза аула жоспарын іске асыру мақсатында студенттер колледж аумағына тазалық жұмыстарын жүргізіп, көшеттер отырғызды.

- Оқуға құштар колледж жобасы аясында «Алғашқы ұстаз-алғашқы дана бабам» атты Ы.Алтынсариннің 180 жылдық мерейтойына арналған кітапханашы З.Қуанышеваның онлайн іс-шарасы өтті.

- «Жастар сыбайлас жемқорлыққа қарсы!Елдің болашағы жас ұрпақтың қолында» тақырыбында Сыбайлас жемқорлыққа қарсы колледж студенттерімен ZOOM платформасымен онлайн шара өтті.Мақсаты: студенттерге сыбайлас жемқорлық деген ұғымды түсіндіріп,оның пайда болуы туралы түсінік қалыптастыру;

- Қызылқоға аудандық емханасының бас дәрігер-гинекологі Сақтағанова Светлана Амангелдіқызымен кездесу өтті. Кездесудің мақсаты:колледжде білім алушы қыз балалардың ерте жастан тұрмыс құруы және оның кері салдары,ерте жүктілік мәселесінің алдын-алу бағытында кәмелетке толмағандардың сауаттылығын арттыру;

- 8 Наурыз Халықаралық әйелдер күнімен құттықтау мақсатында студенттердің ұстаздарды құттықтаған онлайн бейнебаяны дайындалып, ұсынылды;

- ҚР Тәуелсіздігінің 30 жылдығына орай Наурыз мерекесін тойлау тұжырымдамасы іс-шараларына сәйкес «Дәстүр мен ғұрып» жобасын іске асыру мақсатында колледжде «Наурыз-жаңа күн жаршысы» атты 15-20 наурыз аралығында студенттер арасында апталық ұйымдастырылып,өткізілді.Шараның мақсаты:ұлттық салт-дәстүрлерімізді,ұлттық спорт ойындарды,ұлттық тағамдарды насихаттау.Наурыз мерекесінің ерекшелігін ұғындыру;

-12 сәуір Ғарышкерлер күніне және адамның ғарышқа ұшуына 60 жыл толуына орай кітапханашы З:Қуанышеваның ұйымдастыруымен «Ғарышкері қазақтың» тақырыбында онлайн форматта ақпараттық сағат ұйымдастырылды. Мақсаты: студенттеді өз Отанын сүюге,құрметтеуге,білімділікке,патриоттық сезімге тәрбиелеу;

- Ғарышкерлер күніне арналған «Ғажайып - ғарыш әлемі» тақырыбында №76 топ кураторы Г.Матжанованың онлайн форматта кураторлық сағаты өтті;

- 2021-2022 жаңа оқу жылына тарту мақсатында Қызылқоға ауданының 14 мектебінің оқушылары мен ата-аналарының қатысуымен «Жақсы маман-жарқын болашақ» атты ZOOM платформасы арқылы Ашық есік күні өтті.Ашық есік күніне қатынасушыларға «Колледждің қазіргі тынысы» туралы дайындалған бейнебаян ұсынылды.

- 1 мамыр Халықаралық бірлік күніне орай «Бірлігі жарасқан – ел тату» онлайн іс-шара өткізілді;

-7 мамыр ҚР қарулы күштері күніне және 9 мамыр Жеңіс күніне байланысты «Ер есімі-ел есінде» тақырыбында іс-шара ұйымдастырылып, өткізілді;

- 31 мамыр Саяси қуғын – сүргін құрбандарын еске алу күніне байланысты қазақ елінің егемендігін, еркіндігін аңсаған боздақтардың ерліктерін еске алып,оларды құрметтеуді жас ұрпақтың бойына сана-сезіміне сіңіру мақсатында кітапханашы З.Қуанышева тарихи круиз ұйымдастырды;

- «ОTANLife» жобасы аясы іс-шаралар жоспарына сәйкес «Туым-намысым,ұраным-бірлігім,рәміздерім-мақтанышым» атты студенттер арасында челлендж ұйымдастырылды.Мақсаты: студенттерді Отансүйгіштікке, адамгершілікке, халқына адал қызмет етуге,еліміздің туын,елтаңбасн,әнұранын қастерлеп құрметтеуге тәрбиелеу;

- «Ақ жол саған, жас маман!» атты студенттердің диплом алу кеші ұйымдастырылып өткізілді;

Колледж бойынша құқық бұзушылықтың алдын алып, оны болдырмау, шараларын ұйымдастыруда кәмелетке толмағандардың арасында құқық бұзушылықтың, зорлық-зомбылық фактілерін алдын-алу және болдырмау бойынша бірлескен іс-шаралар жоспарын, 2017-2022 жылдарға арналған құқықтық ағарту саласын жетілдіру жөніндегі тұжырымдаманы іске асыру бойынша іс –шаралар жоспарын, ҚР 2004 жылғы 9 шілдедегі №591 «Кәмелетке толмағандар арасындағы құқық бұзушылықтардың профилактикасы мен балалардың қадағалаусыз және панасыз қалуының алдын алу туралы» Заңын басшылыққа алып, жұмыс жоспарын жасақталды. Оқу жылы басында колледж бойынша құқық бұзушылықтың алдын алу кеңесі құрылып, құқық бұзушылықтың алдын алу бойынша іс-шаралар жоспары жасақталып, жоспарлы жұмыстар ұйымдастырылды.

Колледж бойынша құқық бұзушылықтың алдын алу мақсатында студенттердің тәртібі мен сабаққа қатысы үнемі бақылауда ұсталды,сабаққа қатыс жөнінде журнал жасақталды. Әр аптаның дүйсенбі күні қашықтықтан оқу жағдайында да колледжішілік ереженің орындалуы, студенттердің сабаққа қатысы, олардың тәртібі туралы талдау жасалды. Тәртіп бұзуға бейім студенттердің ата-аналарымен тығыз байланыс жасай отырып, топ жетекшілер мен психолог студенттермен кері байланыс жасады.Тәртіп бұзылған жағдайда онлайн топ жиналыстарында талқыланып,құқық бұзушылықтың алдын алу кеңес отырысында ата-аналарының қатысумен тәртіптері қаралды. Жасөспірімдер арасында тәртіп бұзуға бейім студенттер анықталса, колледждің ішкі есебіне алынып,ол студенттің мінез-құлқына талдау жүргізіліп, отбасы жағдайлары зерделеніп, ата-аналарымен байланыста болып, студенттің қызығушылығына қарай спорттық секцияларға, қоғамдық жұмыстарға қатыстырып, бақылауда болады.

**Колледж студенттерінің азаматтық қалыптасуы төменде көрсетілгендей жүзеге асырылады:**

* құқық бұзушылықтың алдын алу жөніндегі Кеңестің жұмысы;
* кәмелетке толмағандардың істері жөніндегі Ювеналды полиция тобы инспекторымен сап түзеулерде, оқу топтары кездесулері , жеке кездесулер;
* жеке профилактикалық әңгімелер;
* студенттердің сабақтан тыс уақытта қоғамдық жұмыстарға тарту, іс-шараларға, үйірмелерге, секцияларға, қоғамдық-пайдалы қызметке тарту
* наркологиялық диспансермен және т. б. бірлескен жұмыс.

Әлеуметтік-психологиялық қызмет бейімделу кезеңінде көмек көрсету үшін психологиялық қызмет ережесінің жобасын, «Bilim Foundation» қоғамдық қорының «Жасөспірімдер арасындағы суицидтің алдын алу» бағдарламасын басшылыққа алып жұмыс жүргізілді, топтың әлеуметтік-психологиялық ахуалы, әр студенттің жеке басының ерекшеліктері зерделенді, ата-аналармен консультациялар жүргізіледі, құқықтық қорғау органдарымен, денсаулық сақтау органдарымен, қоғамдық ұйымдармен байланыс арқылы құқықтық мәдениет саласында студенттердің қорғалуын ұйымдастыру бойынша жұмыстар жүргізілді.

Жетім және ата-анасының қамқорлығынсыз қалған балаларға әлеуметтік көмектер, өмірлік қиын жағдайларға тап болған студенттерге материалдық қолдау көрсетілді. Мемлекеттік тапсырыс бойынша оқитын «Білім беру ұйымдарында білім алушыларға мемлекеттік стипендияларды тағайындау, төлеу қағидаларын және олардың мөлшерлерін бекіту туралы» Қазақстан Республикасы Үкіметінің 2008 жылғы 7 ақпандағы № 116 Қаулысы бойынша білім беру кезеңінде білім алушылардың білім көрсеткіштеріне қарай стипендиямен қамтылған, жақсы оқитын екпінді студенттерге - 21787 теңге, үздік студенттерге 25055 теңге көлемінде стипендия төленді.

**Қызылқоға аграрлы-техникалық колледж бойынша**

**2020-2021 оқу жылында стипендиямен қамтылған студенттер туралы мәлімет**

|  |  |  |  |  |  |  |
| --- | --- | --- | --- | --- | --- | --- |
| **Р/с** | **Стипендия алатындар саны** | **Курсы** | **ЖБ** | **Үздік** | **Жетім** | **Мүгедек** |
| **1** | **І жарты жылдық бойынша - 126** | **І,ІІ,ІІІ – курстар және 10 айлық оқу топтары бойынша** | **126** | **8** | **-** | **-** |
| **2** | **ІІ жарты жылдық бойынша - 71** | **І,ІІ,ІІІ – курстар және 10 оқу топтары бойынша** | **71** | **7** | **-** | **-** |

Тәрбие жұмысын әр оқу тобына колледж директорының бұйрығымен бөлінген педагогтер жүзеге асырады және топ жетекшілік қызметін ұйымдастырады. Қолдау қызметі оқытушылар мен студенттермен тығыз байланыста жұмыс істейді, ата-аналармен белсенді қарым-қатынас жасайды, кез келген жағдайда өз іс-әрекеттерін әріптестермен үйлестіреді. Студенттермен қарым-қатынас сенім, құрмет, талап және әділдік негізінде құрылады. Психологиялық бейімделуді, әлеуметтік қорғауды, білім алушылардың тұлғалық, кәсіби және шығармашылық дамуына жәрдемдесуді қамтамасыз ету үшін қолдау жүйесі құрылды.

**Топ жетекші:** топтағы студенттердің қызметін ұйымдастырады және оқытушылардың білім беру әсерін үйлестіреді. Студенттер мен инженер-педагогтардың тікелей қарым-қатынас жасағанда, топ жетекші қашықтықтан оқу жағдайында, бүкіл оқу кезеңінде қосымша сабақтарды таңдауда үнемі көмек көрсетеді.

Топ жетекшілердің әлеуметтік көмекті қажет ететін студенттердің және сабақтан көп қалатын студенттердің ата-аналарымен байланысы қадағаланып отырады. Сабақты көп қалдыратын студенттердің үйлеріне уақытылы рейд жасалып, әлеуметтік жағдайын зерттеу актілері толтырылды

Қызылқоға аграрлы-техникалық колледжінде Қазақстан Республикасы Үкіметінің 2012 жылғы 12 наурыздағы **«Әлеуметтік көмек көрсетілетін азаматтарға әлеуметтік көмектің мөлшерін, көздерін, түрлерін және оны беру қағидаларын бекіту туралы»** № 320 қаулысы басшылыққа алынып әлеуметтік көмек көрсетілуде.

      - мемлекеттік атаулы әлеуметтік көмек алмайтын, жан басына шаққандағы орташа табысы ең төменгі күнкөріс деңгейінен төмен отбасылардан шыққан балалар үшін – алған табысы туралы анықтама (жұмыс істейтін ата-аналарының немесе оларды алмастыратын тұлғалардың жалақысы, кәсіпкерлік қызметтен және басқа қызмет түрлерінен түсетін кірісі, балаларға және басқа да асырауындағыларға арналған алимент түріндегі кірістер);       Жан басына шаққандағы орташа табысты есептеу кезінде отбасының құрамында ата-аналары (өзге заңды өкiлдерi) және олардың асырауындағы 18 жасқа толмаған балалар ескеріледі.

**Колледж әлеуметтік педагогы:** студенттерінің тұлғалық немесе интеллектуалдық дамуындағы құндылықтарды, жаңа ортаға бейімделуін анықтау мақсатында оқу жылының басында әлеуметтік жағдайларын анықтап, студенттердің әлеуметтік жағдайын зерттеп, топтардың әлеуметтік картасын жасақтады. Студенттер құжаттарын жинап, ыстық тамақпен қамтылуға өтініштері қабылданып, директор жанындағы отырыста құжаттары қаралып, Қазақстан Республикасы Үкіметінің 2012 жылғы 12 наурыздағы №320 қаулысына сәйкес әлеуметтік көмек көрсетілетін азаматтарға әлеуметтік көмек беру қағидалары негізінде жан басына шаққандағы орташа табысы ең төменгі күнкөріс деңгейінен төмен отбасынан шыққан, жетім, бала кезінен мүгедек, көп балалы отбасынан шыққан 82 студент бір мезгіл ыстық тамақпен қамтамасыз ету тізіміне енді.

Білім алушылардың, педагогтердің, білім беру ұйымдарының басқа да қызметкерлерінің өмірі мен денсаулығының сақталуын қамтамасыз ету мақсатында , дүниежүзілік денсаулық сақтау ұйымы жариялаған пандемия кезінде короновирустық инфекцияның таралуының алдын алу үшін ҚР Бас мемлекеттік санитарлық дәрігерінің 2020 жылғы 12 наурыздағы №320 қаулысына сәйкес колледж студенттерінің қашықтан оқуына байланысты бір мезгіл ыстық тамақпен қамтылған студенттерге азық-түліктер нормаға сәйкес құжатнама бойынша берілді.

Ыстық тамақтың берілуін әлеуметтік педагог бақылап отырады .

**2020-2021 оқу жылында білім алушы тегін ыссы тамақпен қамтылғандар:**

* Аз қамтылған - **82**, мүгедек - **2**, көп балалы отбасынан - **22**,
* ата-ана қамқорлығынсыз қалған (жетім) - білім алушы жоқ

**Қызылқоға аграрлы-техникалық колледжі бойынша**

**2020-2021 оқу жылында ыссы тамақпен қамтылу деңгейі**

|  |  |  |  |
| --- | --- | --- | --- |
| **№** | **Оқу орынының атауы** | **Ыссы тамақпен қамтылғандар (жергілікті бюджеттен )** | **Барлығы** |
| **1** | **«Қызылқоға аграрлы-техникалық колледжі»КМҚК** | **82** | **82** |

|  |  |  |  |  |  |
| --- | --- | --- | --- | --- | --- |
| № | **Оқу орынының атауы** | **Аз қамтылған** | **Көп балалы отбасынан шыққан** | **Мүмкіндігі шектеулі**  **(мүгедектігі бар)** | **Ата-ана қамқорлығынсыз қалған, жетім** |
| 1 | **«Қызылқоға аграрлы-техникалық колледжі»КМҚК** | 82 | 22 | 2 | - |

Денсаулық жағдайы бойынша мүгедектігі бар студенттерге және әлеуметтік аз қамтылған студенттерге оқу кезеңінде әлеуметтік қолдау көрсету жүйесі жұмыс істейді.

Осы оқу жылында аз қамтылған отбасынан шыққан 5 студентке қашықтықтан оқытуға байланысты интеренет жүйесіне қосылуға мүмкіндігі жоқ болғандықтан,осы 5 студентке колледжден 5 компьютер бөлінді.

**Басқа облыс, аудандардан, ауылдық елді -мекендерден келіп оқитын білім алушы саны - 55**

**Білім алушыларға қазіргі уақытта қашықтықтан білім алуына байланысты жолақы ақшалай өтемақы төлену тоқтатылып тұр.**

**Қазақстан Республикасының 2018 жылғы 18 қазандағы №578 қаулысы** негізінде, сондай-ақ «Білім туралы» 2007 жылғы 27 шілдедегі Қазақстан Республикасы Заңына және «Мемлекеттік көрсетілетін қызметтер туралы» 2013 жылғы 15 сәуірдегі Қазақстан Республикасы Заңына сәйкес «Оқуға қабылдау» ережесі жасақталды.

**Кәсіптік бағдар беру жұмысының мақсаты:** Қоғамның қажеттілігіне қарай әрбір оқушының болашақ мамандықтарын дұрыс таңдауға бағыт бере отырып, колледжде оқытылатын мамандықтар және олардың ерекшеліктері туралы дүние танымын кеңейту, қазіргі таңдағы еңбек нарығындағы болашағы бар мамандықтар туралы ақпарат беру.

**Кәсіптік бағдар беру жұмысының міндеттері:**

* Кәсіптік бағдар беруші топ мүшелерінің қызметтік міндеттерінің орындалуын қамтамасыз етуге және кәсіптік бағдар беру жұмыстарын жүйелі жүргізілуіне керекті жағдайларды жасау.
* Мектеп оқушыларының колледжде оқытылатын мамандықтарды таңдауына және мамандық таңдаудағы қызығушылығын арттыру
* Кәсіби бағдарлау жұмысының үрдісіне колледж білім алушыларын тарту.
* Кәсіптік бағдарлау жұмысын ұйымдастырушылық жақтан жандандырып дамыту;
* Кәсіптік бағдар беру жұмысына ата-аналар құрамынан, серіктес мекемелер мен колледж түлектерін тарту.

**Жұмыс бағыттары**:

1. Ұйымдастыру жұмыстарын жүргізу. (Кәсіптік бағдар беруші үгіт-насихат жүргізу тобын құру, жоспарларын жасақтау, кәсіптік бағдар беру кабинетін және бұрыш жасақтау).
2. Кәсіптік ақыл-кеңес беру (оқушыларының назарына колледжде оқытылатын мамандықтарды ұсыну, колледждің өндірістік цехтарын көрсету, материалдық-базамен таныстыру . Кәсіптік ақыл-кеңес жұмысына ата-аналар кеңесі құрамын қатыстыру)
3. Ақпараттық жұмыстар (Кәсіптік ақпарат беру арқылы оқушылар әр түрлі мамандықтардың маңызы мен мәні туралы түсініктер беру. Мамандықтың ерекшелігі, оның қоғамда алатын орны туралы түсініктер бер отырып мамандықтар туралы жарнамалар, нұсқаулықтармен таныстыру).
4. Оқуға қабылдау жұмыстарын ұйымдастыру.
5. Есеп беру жұмыстары (Оқуға қабыданған талапкелер тізімін нақтылайды, қабылдау бұйрықтарын шығарады)

Кәсіптік бағдар беру комиссиясын құру және кәсіптік бағдар беру мақсатында үгіт-насихат жүргізу тобы туралы жыл сайын бұйрық шығарылып, құрамы бекітіледі және осы ережені басшылыққа алып жоспар жасақталады. 2021-2022 оқу жылына оқуға қабылдау коронавирустық инфекцияның таралуына жол бермеу мақсатында Қазақстан Республикасы Білім және ғылым министрлігінің www. Edus. Gov. Kz интернет-ресурсында қабылданды. Талапкерлер мен ата-аналарға құжаттарды онлайн түрде тапсыру бойынша алдын-ала түсінік жұмыстары жүргізілді. Колледждің тарихы, мамандықтар, колледж тынысы туралы видеороликтер, бүктеме, презентациялар жасалып әлеуметтік желілерге жарияланды. Санитарлық-эпидемологиялық талаптарды сақтай отырып Қызылқоға ауданының барлық орта мектептерінің 9-11 сынып бітіруші түлектерімен кәсіптік бағдар беру мақсатында онлайн кездесулер және «Жақсы маман-жарқын болашақ» атты ZOOM платформасы арқылы Ашық есік күні өтті. Ашық есік күніне қатынасушыларға «Колледждің қазіргі тынысы» туралы дайындалған бейнебаян ұсынылды.

**Кәмелет жасына толмағандар арасында құқық бұзушылықтың алдын алу бойынша жүргізілген жұмыстар**

**Құқық бұзушылық профилактикасы туралы Қазақстан Республикасының 2010 жылғы 29 сәуiрдегi № 271-IV Заңын және ҚР 2004 жылғы 9 шілдедегі №591 «Кәмелетке толмағандар арасындағы құқық бұзушылықтардың профилактикасы мен балалардың қадағалаусыз және панасыз қалуының алдын алу туралы» Заңын, Қазақстан Республикасындағы баланың құқықтары туралы 2002 жылғы 8 тамыздағы №345 Заңын** басшылыққа алып білім алушылар мен ата-аналар арасында көптеген жұмыстар жүргізілді.

Құқық бұзушылықтың алдын- алу мақсатында білім алушылардың тәртібі мен сабаққа қатысы үнемі бақыланып, тәртіп бұзуға бейім білім алушылардың ата-аналарымен тығыз байланыс жасай отырып, сабаққа қатыс жөнінде журнал жасақталды. Топ жетекшілері мен психолог студенттермен жұмыс жасайды.

  Колледжстуденттерінің тұлғалық немесе интеллектуалдық дамуындағы құндылықтарды, олардың психологиялық сипаттамаларын анықтау мақсатында диагностикалық зерделеу жұмыстары жүргізіліп, әр студентке мінездеме толтырылды. «Темпераментті анықтау» және «Социометрия» әдістемелері жүргізілді. Қорытындысы бойынша топ жетекшілеріне ұсыныстар айтылды.

Колледж бойынша құқық бұзушылықтың алу мақсатында ІІБ есебінде тұрған студент жоқ.

Ата-аналар жиналысы қашықтықтан өткізілді.Облыстық «Жас қоғам» Жастар Орталығының ұйымдастыруымен «Заң бұзбайтын азамат» тақырыбында онлайн кездесу ұйымдастырылды.

Құқық бұзушылық профилактикасы туралы Қазақстан Республикасының 2010 жылғы 29 сәуiрдегi № 271-IV Заңының23 -бап «Құқық бұзушылықтың жеке профилактикасы шараларын» түсіндіру мақсатында Ювеналды полиция тобының аға инспекторы А.Сүйінованың қатысуымен «Өз құқығыңды білесіңба?» тақырыбында ZOOM платформасы дөңгелек стол т.б шаралар ұйымдастырылды.

**Сыбайлас жемқорлыққа қарсы күрес жүргізу шараларының ұйымдастырылуы**

Қазақстан Республикасының «Сыбайлас жемқорлыққа қарсы іс-қимыл туралы» 2015 жылғы 18 қарашадағы №410 Заңын және Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігінің 2015-2025 жылдарға арналған бағдарламасын іске асыру мақсатында колледжде жылдық жоспар жасақталып, шаралар ұйымдастырылды. «Саналы ұрпақ» клубы құрылып, «Адалдық дүкені», «Парасаттылық мектебі» ашылып, жоспарлары жасақталып жұмыстар жүргізілуде. Колледжде "Сенім жәшігі" және "Сенім телефоны" жұмыс істейді. «Сыбайлас жемқорлыққа қарсы күрес заңын жүзеге асыру мақсатында оқу топтарында қашықтықтан топ сағаттары, сауалнамалар, ата-аналар жиналыстарында түсінік жұмыстары жүргізілді.

Сыбайлас жемқорлыққа қарсы мәдениетті қалыптастыру мақсатында аудан әкімі аппаратының мемлекеттік құқық, төтенше жағдайлар және мемлекеттік қызмет көрсету сапасын бақылау бөлімі басшысының қатысуымен онлайн семинар өткізіліп, заңгер сыбайлас жемқорлықтың алдын алу, сыбайлас жемқорлыққа жол бермеу туралы кеңестер берді.Сыбайлас жемқорлықа қарсы іс-қимыл Агенттігінің Атырау облысы бойынша департаменттің бірінші басшысымен онлайн кездесу өтіп,сыбайлас жемқорлыққа жол бермеудің жолдары туралы түсіндірді.

«Саналы ұрпақ» жобалық кеңсе мүшелерінің «Адалық – адамдықтың белгісі» атты тәрбиелік шара ZOOM платформасында өтті.

 

**Колледжде асхана жұмысы**

Қазақстан Республикасы Денсаулық сақтау Министрі 2021 жылғы 5 тамыздағы № ҚР ДСМ-76 бұйрығымен бекітілген «Білім беру обьектілеріне қойылатын санитариялық-эпидемологиялық талаптар» санитариялық қағидалар талаптарына сай жұмыс жүргізіледі 2020-2021 оқу жылында колледжде оқитын мүгедек, аз қамтылған студенттерге берілуге тиісті ыстық тамақпен қамтылды. Мәзірде көрсетілген тағамдар мен аспаздық өнімдердің атаулары пайдаланылған рецептуралар жинақтарында көрсетілген атауларға сәйкес келеді. Асханада берілетін ыссы тамақ сапасы мен қауіпсіздігін медбике тексеріп, бракераж журналына тіркейді. Ас блогының жұмыскерлері арнайы киіммен қамтамасыз етілген. Колледж асханасында 1 аспазшы және 1 көмекші, 1 ыдыс жуушы қызметкерлері жұмыс істейді. Персоналдар жұмысқа медициналық тексерістен өткізілгеннен кейін қызметке қосылады. Тамақ дайындауда қызметкерлердің санитарлық гигиеналық талаптары қатаң сақталады. . Асхана «Білім беру обьектілеріне қойылатын санитариялық-эпидемологиялық талаптар» санитариялық талаптарына сай жабдықталған. Күнделікті тәуліктік сынамалар алынады.

Асхана залы - 150 орындық. Ауданы – 297,4 м2. Асханаға оқытушылардан күнделікті кезекшілік бекітіліп, кестесі жасақталады. Білім алушылардың уақытымен тамақтануы бақыланады және кезекшілік журналға жазылады.

**Колледжде медициналық қызмет көрсету пункт жұмысы**

Колледжде медициналық қызмет көрсету пункті бар. Медициналық қызмет көрсету жұмысы («Лицензиялау туралы» ҚР Заңына сәйкес) Атырау облысының әкімшілігі, Атырау облысының Денсаулық сақтау басқармасының) 24.04.2014 жылы №00700DR (тұрақты) Лицензиясы бойынша ұйымдастырылады. Медициналық қызметкер саны-1 медбике.

Медбике ҚР Денсаулық сақтау Министрінің № KZ88VBM01090577 тіркеу номерімен 11.06.2020 ж. берілген сертификатымен жұмыс жасайды.

Колледждегі білім алушыларға медициналық қызмет көрсету Қазақстан Республикасы Денсаулық сақтау министрінің 2017 жылғы 7 сәуірдегі №141 «Білім беру ұйымдарындағы білім алушылары және тәрбиеленушілеріне медициналық қызмет көрсету қағидаларын бекіту туралы» бұйрығы және Қазақстан Республикасы Денсаулық сақтау министрі 2021 жылғы

5 тамыздағы № ҚР ДСМ-76 бұйрығымен бекітілген «Білім беру обьектілеріне қойылатын санитариялық-эпидемиологиялық талаптар» санитариялық қағидалар талаптарына сай жұмыс жоспары жасақталды.

**Мақсаты:** Т**ұлғаның дамуына, тәрбиесіне, денсаулығын сақтауға қолайлы болатын білім беру ортасын құру.** Білім алушылардың өміріне және денсаулығына қауіпті жағдайдың алдын алатын мінез-құлық қалыптастыру,алғашқы медициналық көмек беру. Салауатты өмір салтын насихаттай отырып келеңсіз жағдайлардың алдын алу

**Міндеттері:**

1. Білім алушыларды медициналық профилактикалық байқаудан өткізу
2. Инфекциялық аурулар тіркелген жағдайда эпидемияға қарсы шараларды жүргізу.
3. Санитарлық ережелерді орындалуын ұйымдастыру және қадағалау
4. Салауатты өмір салтын ұстануда білім алушыларға үйрету
5. Тамақтанудың санитарлық гигиеналық қауіпсіздігін қамтамасыз ету

**Білім алушылардың дәрігерлік тексеруден өту қорытындысы**

|  |  |  |
| --- | --- | --- |
| № | Дерт анықтамасы | **2020-2021г** |
| 1 | Миопия дәрежесі | **-** |
| 2 | Созылмалы тонзилит | **-** |
| 3 | Созылмалы отит | **-** |
| 4 | Кариес | **-** |
| 5 | Қан аздық дерті | **1** |
| 6 | ДЖВЖ | **-** |
| 7 | Холецистит | **-** |
| 8 | БЦП | **-** |
| 9 | Ақыл ой кемістігі | **-** |
| 10 | Оң қол табынуы | **-** |
| 11 | Варикозды тамырлар | **-** |
| 12 | Жарақаттан кейінгі энцефалопатия | **-** |
| 13 | ДПО | **-** |
| 14 | НСД | **-** |
| 15 | Остеохондроз омыртқа жотасы | **-** |
| 16 | Радикулит | **-** |
| 17 | Салмақ тапшылығы | **-** |
| 18 | Салмақ артықшылығы | **-** |
| 19 | Май табан | **-** |
| 20 | Есту қабілетінің жоғалуы | **-** |
|  | **Барлығы** | **1** |

**Колледж жатақханасы**

Қызылқоға аграрлы-техникалық колледжінде 50 орындық жатақхана білім алушыларға қызмет көрсетеді.

«Білім беру ұйымдарының жатақханаларындағы орындарды бөлу қағидаларын бекіту туралы» Қазақстан Республикасы Білім және ғылым министрінің 2016 жылғы 22 қаңтардағы №66 бұйрығы басшылыққа алынып ,жатақханаға орындарды бөлу тәртібімен елді мекендерден келген  **студенттердің** өтініштері бойынша жолдама беріліп, жатақханамен қамтылады. 2020-2021 оқу жылында студенттердің пандемияда қашықтықтан оқуына байланысты жатақханаға студенттер қабылданған жоқ. Жалпы 21 студент өтініш берген.

Қазақстан Республикасы Денсаулық сақтау министрі 2021 жылғы 5тамыздағы № ҚР ДСМ-76 бұйрығымен бекітілген «Білім беру обьектілеріне қойылатын санитариялық-эпидемологиялық талаптар» санитариялық қағидалар талаптарына сай жабдықталған. Жатақханаға білім алушыларды орналастыру тәртібін бақылау үшін комиссия құрылған. **«Білім беру ұйымдарының жатақханаларындағы орындарды бөлу қағидаларын бекіту туралы**» Қазақстан Республикасы Білім және ғылым министрінің 2016 жылғы 22 қаңтардағы №66 бұйрығы басшылыққа алып,орындарды бөлу мынадай тәртіппен жүзеге асырылады.

1) даму мүмкіндіктері шектеулі адамдар, мүгедектер және бала кезінен мүгедектер, мүгедек балалар, жетім балалар және ата-аналарының қамқорлығынсыз қалған балалар, ата-анасының біреуі немесе екеуі де мүгедек болып табылатын адамдар;

2) кәмелеттік жасқа жеткенге дейін ата-аналарынан қамқорлығынсыз қалған жастар, ауылдың әлеуметтік-экономикалық дамуын айқындайтын білім беру бағдарламалары бойынша оқуға түскен жастарға,

3) әлеуметтік аз қамтылған отбасынан шыққан білім алушыларға

4) көп балалы отбасынан шыққан білім алушыларға

5 ) әлеуметтік атаулы көмек алатын отбасы балаларына

Студенттерді жатақханаларға орналастыру белгіленген санитарлық нормаларды сақтаумен, [жатақханада тұру ережелеріне](https://www.nkzu.kz/files/dep/osvr/vnd57.pdf) сәйкес жүргізіледі. Жатақхана студенттер тұруына қажетті барлық қолайлығы, қауіпсіздігімен ерекшеленеді. Жатақханаларда тұруға, оқуға және демалуға барлық жағдай жасалған. Жатақханаларда демалыс бөлмесі, сабақ қарауға көп жағдай жасалуда. Жатақханада тамақ әзірлейтін, жуынатын бөлмелер, әжетханалар орналасқан. Кір жуатын бөлме және жуынатын жер (душ) орналасқан. Білім алушыларға қажет (үстел, орындық, кітап және аяқ-киім жинайтын шкафтарды) және төсек-орын жабдықтарын колледж қамтамасыз етеді. Жатақхана білім алушыларымен жүргізілетін тәрбие жоспары жасақталған.

**Мақсаты:** Білім алушылардың колледж жатақханасында тұруына әлеуметтік-тұрмыстық жағдай жасау және жақсарту. Білім сапасын арттыруға, білім алушылардың адамгершілік және эстетикалық тәрбиесін жетілдіруге бағытталған жағдайлар жасау.

**Міндеттері:**

1.Жатақханада тұратын білім алушылардың жеке ерекшіліктерін зерттеу;

2.Білім алушылардың өзін-өзі басқаруды дамыту;

3.Жатақханада жоғары адамгершілік мәдениет атмосферасын құру,білім алушылар ұжымында адамгершілік принциптер мен идеалдарды тәрбиелеу;

4.Білім алушылар ұжымында қолайлы психологиялық климатты қалыптастыру;

5.Білім алушылардың өз денсаулығын сақтау және жетілдіру мәдениетін нығайту;

Студенттерге арналған жатын бөлмелерінде терезелері үлкен,перделерімен,жатын бөлмелері орындарына қарай жиһаздармен (шкаф,кровать,стол,стулья),төсек орынмен толықтай қамтамасыз етілген.Жуынатын орын, асхана бөлмелері бар, тамақ ішуге арналған стол орындығымен,электрплитасы,холодильнигі,ыдыс жууға арналған орындары жасақталған және арнайы кір жууға арналған бөлме бөлінген,бөлмеде кір жуатын автомат машина,кір кептіретін,кір үтіктеуге арналған орындар орналасқан.Бөлмелер жарық,өте ыңғайлы,талапқа сай. Студенттер үшін демалыс бөлмесі телевизорымен,жұмсақ диван,стол орындықтармен жабдықталған.Дәліздерде кілем төселген,таза ауыз су ішу құрылғысы орнатылған.Өртке қарсы дабылқаққыш ,құрылғылар комплектісі орнатылған. Жатақхана қызметкерлері: жатақхана меңгерушісі-1, тәрбиеші-1, кезекші вахтер - 2 Тех. қызметкер-1

Жатақханада студенттер кеңесі жұмыс атқарады. Ай сайын колледж әкімшілігінің өкілі мен медицина қызметкерінен құралған рейд өткізіледі.

Жоспарға сай тәрбиелік шаралар, кездесулер, спорттық жарыстар өткізіліп отырады. Сабақ мезгілінде жүрген кезде жатақхананың барлық бөлмелері залалсыздандырылып отырады. Өрт қауіпсіздігін сақтау ережелері мен Жатақханадағы ішкі тәртіп ережелері білім алушыларға таныстырылады. Жатақхана тәртібі ерекше бақылауда. Ата-аналармен үнемі байланыс жасалады. Жатақхана дәлізінде дезинфекциялық ерітіндісі бар. Білім алушылардың жатақханадан шығуы мен кіруі журналға тіркеліп отырады.

**«Қазақстан Республикасында діни экстремизм мен терроризмге қарсы іс-қимыл жөніндегі 2018-2022 жылдарға арналған мемлекеттік бағдарламасы» ҚР Үкіметінің 2018 жылғы 15 наурыздағы №124 қаулысы** бойынша Діни экстремизмнің алдын алу мақсатында теріс діни идеологияны қабылдамауын қалыптастыруға арналған бейнероликтер, кинофильмдер whatsapp желісімен,әлеуметтік желілер арқылы көрсетілді, хабарламалар жіберілді.«Дін және қоғам» тақырыбында ішкі саясат бөлімі маманымен, мешіт имамымен онлайн кездесу ұйымдастырылды. Білім алушының психикасының және жеке дамуына психологиялық қолдау көрсетуге бағытталған жаңа ортаға бейімделуіне арналған жаттығулар мен тренинг сабақтар 1-3 курс студенттері арасында өткізілді. Білім алушылар мен ата- аналарға жеке кеңес беріліп жасалған жұмыстар журналға тіркелді.

**Ата-аналармен жұмыс**

Дені сау, ұлттық сана сезімі жоғары, рухани ойлау дәрежесі биік, еңбекқор, іскер, бойында басқада игі қасиеттер қалыптасқан тұлғаны тәрбиелеуде тек ата-аналармен колледж арасындағы ынтымақтастықты нығайту арқылы жүзеге асады. Сондықтан ата-аналар комитетімен бірлесе отырып жұмыс жүргізгенде ғана тәрбиенің бағыттарын жүзеге асырылады. Қыркүйек  айының басында   жалпы колледжішілік  ата-аналар жиналыстары өткізіліп, онлайн жиналыста колледждің ішкі тәртіп ережелері айтылып,  өзгеріс енгізілген әкімшілік құқықтық кодекстер  таныстырылып, ата-аналар  комитетін сайлауға  ұсыныстар берілді. Ұсыныстар бойынша  ата-аналар комитетінің  төрағасы, мүшелері тағайындалды. Сонымен қатар топ жетекшілер тарапынан ата-аналармен  үнемі бірлесе жұмыстар атқарылды Топ жетекшісі күнделікті ата-анасымен хабарласып, сабаққа келген келмегендігін, үлгерімдерін, тәртіптерін хабарлап тұрады.

Ата-аналар жиналыстарының хаттамалары толтырылып, папкаларға тігілді.

**Колледждің студенттік кеңесі**

Мемлекеттік жастар саясатын жүзеге асыру аясында жастардың рухани, мәдени, білім беру, кәсіби қалыптасуы мен дене бітімінің дамуы үшін әлеуметтік-экономикалық, құқықтық, ұйымдастырушылық жағдайлар мен кепілдіктер жасау, оның шығармашылық әлеуетін бүкіл қоғам мүддесінде ашу мақсатында колледжде студенттік кеңес құрылған.

Студенттік кеңес өз қызметін Қазақстан Республикасының Конститутциясы, «ҚР Азаматтық туралы  кодексі», «ҚР  Жастарының мемлекеттік саясаты туралы»  ҚР  Заңы және Ереже бойынша жүзеге асырады.

Студенттік өзін-өзі басқаруды және педагогтармен бірлесіп басқаруды, колледжде болып жатқан оқиғалар үшін білім алушылардың жауапкершілігін, білім алушылар   ұжымның тіршілік әрекетін жетілдіруде бастамалар мен шығармашылық танытуды жүзеге асырып отырады.

  Колледждің студенттік кеңесі - білім алушылардың қызығушылықтары, оқу –тәрбие жұмыстары жайында туатын сұрақтармен айналысатын студенттердің өкілдері. Осы өзін-өзі басқару тобының ұйымдастыруымен «Таланттарды анықтайық!», «Студенттік кездер-ай!», «Ақ жол саған, жас маман» және түрлі шаралар мен флешмобтар өткізілді.

**2021-2022 оқу жылы**

«Қызылқоға аграрлы-техникалық колледжі» КМҚК - ы бойынша тәрбие жұмысының жоспары ҚР Білім және Ғылым министрлігінің 15.04.2019 жылғы №145 бұйрығымен бекітілген 2019-2024 жылдарға арналған «Рухани жаңғыру» бағдарламасы негізіндегі «Тәрбиенің тұжырымдамалық негіздері» бойынша жасақталып, жүзеге асырылуда, ол колледждің тәрбие жұмысын ұйымдастырудың мақсаты мен міндеттерін, негізгі бағыттарын анықтайды. ҚР білім және ғылым Министрінің 13.08.2020ж. №345 бұйрығын басшылыққа ала отырып, 2021-2022 оқу жылында тәрбие жұмысы жоспарлы ұйымдастырылды.

**Колледждің тәрбие жұмысының мақсаты** - жас ұрпаққа патриоттық, рухани- имандылық, ұлттық сананы бойына сіңірген, өз бетімен шешім алып, дамуға, жетілуге қабілетті, өзіндік сыни көзқарасы бар тұлға қалыптастыру. Тәрбие жұмысы жаңа идеялар мен бағдарламаларды жүзеге асыруға бағышталған. Тәрбие жұмысының кешенді бағдарламасын басшылыққа ала отырып, әр бағыты бойынша тәрбиелік шаралар ұйымдастырылды. Колледж студенттері жоспарлы ұйымдастырылған шараларға белсенділікпен қатысты, әр оқу тобында топ жетекшілерінің ұйымдастыруымен кестеге сай тәрбие жұмыстары ұйымдастырылды. Мерекелік шаралар, тақырыптық дөңгелек үстелдер, пікір таластар, тренигтер мақсаттарына сай, нәтижеге бағышталып өткізілді.

**Міндеттері**:

1) Білім алушылардың азаматтық жауапкершіліктерін, қазақстандық патриотизмді, адамның еркіндігі мен құқықтарына, мемлекеттік рәміздерге деген сыйластықты тәрбиелеу, белсенді өмірлік ұстанымдарды қалыптастыру;

2) сауықтыру жұмыстарын жетілдіру және салауатты өмір салтын қалыптастыру;

3) тұлғаның маңызды кәсіби қасиеттерін, қоғам алдында және өзі үшін жауапкершілікті, әлеуметтік, табиғи және әлеуметтік ортада өз қызметінің нәтижелері үшін болашақ буын алдындағы жауапкершілігін қалыптастыру;

4) барлық қызмет салаларында білім алушының шығармашылық белсенділігін қолдау , білім алушылардың өзін-өзі басқаруын жандандыру, жалпы ұжымды дамыту үшін жағдай жасау;

5) отбасылық тәрбие жүйесін жетілдіру, жасөспірімдерді тәрбиелеу мен оқытуға ата-аналардың жауапкершілігін арттыру, жеке тұлғаны құқықтық қорғау.

Тәрбие жұмысының құрылымы колледждің жалпы ұйымдастыру құрылымының бір бөлігі және педагогикалық ұжым мен студенттер кеңесімен байланыстыратын бірыңғай жүйе болып табылады:

* Әлеуметтік-психологиялық қызмет;
* Топ жетекшілер кеңесі;
* Студенттік және қоғамдық ұйымдар: студенттер парламенті, ата аналар комитеті;
* Құқық бұзушылықтың алдын алу жөніндегі кеңес;
* Спорттық секциялар: волейбол, баскетбол;

**Жастардың бос уақытын ұйымдастыру үшін үйірмелер мен клубтар:**

Көркемөнерпаздар үйірмесі, «Шебер қолдар» үйірмесі, «Жас сарбаз» әскери-патриоттық клубы , «Көзайым» қыздар клубы, «Саналы ұрпақ» клубы, «Парасат» дебат клубы,колледж жаңалықтарын әлеуметтік парақшаларға орналастыруға,терроризм мен экстремизмге қарсы күрес және «Мемлекеттік көрсетілетін қызмет бұрышы»(e-gov порталы арқылы) жұмыстарына жауаптылар тағайындалған.

Оқу жылы басында тәрбие жұмысының жоспары, топ жетекшілердің жұмыс жоспарлары, қоғамдық негізде құрылған клуб,үйірме жоспарлары, әлеуметтік-педагогтың,педагог-психолог қызметінің, медбикенің, кітапханашының жұмыс жоспарлары бекітілді.

Колледждің тәрбие процесі тәрбиенің тұжырымдамалық негіздері бағыттары бойынша ұйымдастырылды:

* Жаңа қазақстандық патриотизм мен азаматтықты тәрбиелеу, құқықтық тәрбие;
* Ұлттық тәрбие;
* Рухани-адамгершілік тәрбие;
* Еңбек экономикалық және экологиялық тәрбие;
* Отбасы тәрбиесі;
* Көпмәдениеттік және көркем эстетикалық тәрбие;
* Интелектуалды тәрбие, мәдениетті тәрбиелеу;
* Зияткерлік тәрбие;ақпараттық мәдениет тәрбиесі
* Дене тәрбиесі, салауатты өмір салты;
* «Мәңгілік ел»;
* «Рухани жаңғыру» бағдарламалық мақаланың «Тәрбие және білім» кіші бағдарламасы;
* «Ұлы даланың жеті қыры».

**Тәрбие жұмысының барлық бағыттары бойынша тәрбиелік іс-шаралар өткізілді: топ сағаттар, сайыстар, апталықтар, конференциялар, дөңгелек үстелдер, кездесулер,Адалдық сағаттары, көрмелер, акциялар, экскурсиялар, атаулы мерекелерге арналған шаралар ұйымдастырылады:**

-Білім күніне арналған І курс студенттерінің қатыстырылуымен салтатанатты шара және барлық оқу топтарында «Тәуелсіздік жетістіктері» тақырыбында алғашқы сабақ өткізілді;

- Конституция күніне арналған «Ата заңым - Айбыным» тақырыбында көрме;

- Тілдер күніне орай Қазақстан халқының тұтастығын сақтау,елімізде тұратын басқа да ұлт өкілдерінің мәлениеті мен дәстүріне құрметпен қарау,қазақ тілінің мәртебесін көтеру мақсатында колледжде «Тіл – ел байлығы» тақырыбында кураторлық сағаттар мен ашық тәрбие сағаттары өткізілді.

- 8 қыркүйек Қазақстанның Отбасы күні болып бекітілуіне байланысты кітапханада «Отбасы-шабыт көзі» тақырыбында көрме ұйымдастырылды;

- Қарттар күніне «Көп жасаған қария,ақылы теңіз дария» колледждің зейнеткері А.Молдашевпен кездесу өткізілді;

- Жастар ұйымы мен Дене шынықтыру пәнінің оқытушылары,Студекнттік парламенттің бастамасымен Қазақстан Республикасының 30 жылдығына орай орталық саябақта «Тимбилдинг» өткізілді;

-Ұстаздар күніне «Ұстаз – мәңгі нұрдың қызметшісі» атты ашық тәрбиелік шара;

- Аудандық жастар ресурстық орталығының директоры Н.С.Бижановтың қатыстырылуымен «Жастардың тұлғалық және әлеуметтік дамуы» тақырыбында трнинг өткізілді;

-Жастар ісі комитеті мен Студенттік парламенттің ұйымдастыруымен «Студенттік шақ-ұмытылмас ғажап сәт» студенттер күніне арналған шара өтті;

- Жастар ресурстық орталығының жетекшісімен бірлескен жасөспірімдердің достығын нығайту мақсатында Сағыз ауылында орналасқа 3 мектептің оқушыларымен «Достықта жоқ шекара» тақырыбында кездесу өткізілді;

-Колледж студенттерімен «Зорлық зомбылықсыз 16 күн» акциясы аясында ішкі істер қызметкерлерімен кедесу өтті;

- «Елбасы – ел тірегі» атты Тұңғыш елбасы күніне арналған І курс №80 топ кураторы Р.Мусинаның кураторлық сағаты өтті;

- Атырау облысы Білім беру басқармасы ҚР Сыбайлас жемқорлыққа қарсы іс-қимыл аганттігінің Атырау облысы бойынша департаментінің бірыңғай сауалнамасына колледж студенттері қатынасты;

- Жастардың діни сауаттылығын арттыру,экстремизм мен терроризмнің алдын-алу шаралары,ауқымды да өзекті мәселелер жөнінде Қызылқоға ауданының теолог-маманы З.Алтынбекұлымен студенттер арасында кездесу өткізіді;

- «Бала тәрбиесі-ортақ міндет» тақырыбында ата-аналар жиналысы өтті;

- «Балаларды отбасылық зорлық-зомбылықтан қорғау» тақырыбында жасөспірімдер арасында құқық бұзушылық және оның алдын-алу мақсатында колледж студенттерімен және олардың ата-аналарымен ішкі істер қызметкерлерімен кездесу өткізілді;

- Колледж медбикесі Ш.Егізбаеваның COVID -19 короновирустық инфекциясының таралуына жол бермеу мақсатында «Вакцинаның пайдасы» тақырыбында бейнебаяны дайындалып,студенттерге түсіндірме жұмыстары жүргізілді;

- Колледж студенттері Сағынбай Ақнұр, Еркінқызы Аяжан, Асанәліұыл Али, Нұрболұлы Данияр облыстық білім беру басқармасымен бірлескен жаңа маусымда зияткерлік-танымдық «Миталас» бағдарламасына қатынасып, Сағынбай Ақнұр екінші кезеңге жолдама алды;

- ҚР Тәуелсіздігінің 30 жылдығына орай колледж студенттері «Тәуелсіз елім-тірегім,самғауыңды тіледім!» атты флешмобқа қатынасты.Флешмобтың мақсаты:жасұрпақтың бойындағы еліне, Отанына деген сүйіспеншілігін арттыру;

- ҚР Тәуелсіздігінің 30 жылдығына орай студенттерге 30 жылда жеткен жетістіктер мен Тәуелсіздігіміздің құндылықтары ,елдегі бейбітшілік пен келісімнің және ұлт өкілдерінің татулығы туралы түсінік беру мақсатында колледждің кітапханасында «Әлем таныған-Тәуелсіз Қазақстан!» тақырыбында көрме ұйымдастырылып,студенттерге таныстырылды,

- ҚР Тәуелсіздігінің 30 жылдығына орай «OTANLife» жобасын іске асыру мақсатында колледж студентері арасында «Тәуелсіз елдің ұланымыз» тақырыбында эссе жазудан сайыс өткізілді;

- Сағыз ауылындағы мектептер және колледж студенттері арасында «Еріктілердің пайдасы елге тиіп жүр ме?» тақырыбында дебат өтті. Студентіміз Сағынбай Ақнұр «Үздік спикер» атағын иеленді;

- ҚР Тәуелсіздігінің 30 жылдығына орай «Жас сарбаз» әскери-патриоттық интеллектуалдық клубының жетекшісі АӘД пәнінің оқытушысы Қ. Сақтағановтың,дене шынықтыру пәнінің оқытушылары,Жастар ісі инспекторы,Студенттік парламенттің ұйымдастыруымен студенттер арасында әскери-патриоттық интеллектуалдық эстафеталық ойын ұйымдастырылып,өткізілді. Мақсаты: жас ұрпақтың Отанына деген сүйіспеншілігін арттыру,елін,жерін қорғайтын азаматтарды тәрбиелеу;

- Қызылқоға аудандық емханасы бас дәрігерінің орынбасары М.Е.Қанатқалиева мен Сағыз ауылдық емханасының бас дәрігері И. Қосжанның қатыстырылуымен студенттер мен ата-аналарға 18 жасқа дейінгі жасөспірімдерге арналған Pfizer вакцинасы туралы түсінік жұмыстарын жүргізу мақсатында кездесу ұйымдастырылды;

- ҚР Тәуелсіздігінің 3 жылдығына орай «Тәуелсіз елім-кең байтақ жерім» тақырыбында іс-шаралар аясында әлеуметтік педагог және психологтің бастамасымен интеллектуалды-зияткерлік «IQ дода» өткізілді;

- Колледждің студенттері Тәуелсіздіктің 30 жылдығына байланысты «Шұғыла» мәдениет үйінде ұйымдастырылған «Тәуелсіздік – мәңгілік елдің тұғыры» атты фестивальге қатынасып, «Алғыс хатпен» марапатталды;

- «Оқуға құштар колледж» жобасы аясында Халықаралық кітап сыйлау күніне орай «Бір-біріңе кітап сыйла» акциясы ұйымдастырып,өткізілді;

-Колледж кітапханасында «Өз құқығыңды білесің бе?» атты бұрыш ұйымдастырылып студенттерге таныстырылды. Мақсаты: жасөспірімдердің құқықтық сауаттылығын арттыру және оларға қауіпсіз орта қалыптастыру;

- Жастар ісі инспекторының бастамасымен ерікті жасақшылар тобы зейнеткер С.Әбдірашева апайға көмектесіп,ауласының қарын аршып, үй ішіндегі бірқатар шаруаларына көмектесті;

- Сағыз ауылдық жастар ұйымының және Жастар ісі инспекторының ұйымдастыруымен Сағыз ауылында орналасқан 3 мектеп пен колледж студенттері арасында «Кім жылдам?» эстафеталық жарысы ұйымдастырылап өткізілді;

- Атырау облыстық Білім беру басқармасының Әдістемелік кабинетінің ұйымдастыруымен «Кретивті куратор-2022» байқауы кәсіптік білім беру ұйымдарындағы студенттер тобына жетекшілік ететін кураторлардың қызметін жандандыру мақсатында өткізілген сайысқа колледжден Сайфолла Гүлназ Бердібекқызы қатынасып «Топтағы өзін-өзі басқаруды белсенді ұйымдастырғаны үшін» номинациясын иеленді;

- Жас ұрпақты Отансүйгіштікке баулу, ерліктің өнегесін келер ұрпаққа насихаттау мақсатында және Кеңес әскерінің Ауған жерінен шығарылғанына 33 жыл толуына орай «Сіздің ерлігіңіз-бізге үлгі» атты Студенттік парламент пен АӘД пәнінің оқытушысы Қ.Сақтағановтың ұйымдастыруымен патриоттық танымдық шара өткізілді;

- Ризашылық күніне орай колледждің Студенттік парламенті,психолог,әлеуметтік педагог, Жастар ісі инспекторының ұйымдастыруымен студенттер Республикалық «Алтын жүрек» челленджіне қатынасып, білім беру ұйымының басшысына, дәрігерлерге, өрт сөндірушілерге, ішкі істер бөлімінің қызметкерлеріне өз алғыстарын білдірді;

- Сағыз ауылының жастар ұйымының жетекшісі А. Жетібаеваның және колледж психологі Г. Оспанованың ұйымдастыруымен «Жасөспірімдер тәрбиесі ортақ» тақырыбында ашық алаң өткізілді. Мақсаты: жастарды ашық сөйлеуге, өз ойын еркін жеткізуге тәрбиелеу және қоғамдағы құқық бұзушылықтың алдын-алу;

-Ұлттық құндылықтарды дәріптеу арқылы ауылымыздың жасөспірімдерінің бірлігін өзара татулығын нығайту мақсатында ауылымыздың 3 мектебі мен колледж студенттері арасында «Ұлттық құндылық – қазынамыз» атты дөңгелек үстел өткізілді. Дөңгелек үстелге ақсақалдар алқасының төрағасы С.Тұрыш, аналар кеңесінің төрайымы Г.Жанбосынова, Абдолла Хазірет мешітінің бас имамы А.Есқабылұлы, Кенбай орта мектебінің тәрбие жұмыстары жөніндегі орынбасары А.Қарабалина, округ тәкімі аппаратының бас маманы Б.Қияқбай шақырылды;

- 1 – Наурыз Ризашылық күнінің маңыздылығын насихаттау, алғыс айту арқылы бірін-бірі сыйлау құрметтеуге тәрбиелеу мақсатында Алғыс айту күніне арналған «Жүректен шыққан жылы сөз» атты колледж психологі, әлеуметтік педагог, Жастар ісі инспекторының, Студенттік парламенттің ұйымдастыруымен шара өтті;

- Рухани жаңғыру бағдарламасы аясында ұсынылған «Дәстүр мен ғұрып» жобасын іске асыру, ұмыт болып бара жатырған дәстүрлерімізді жаңғырту және Қазақстандағы ұлт пен ұлыстың татулығы мен біртұтастығын насихаттау мақсатында «Бақ берекем, құт берекем ӘЗ-Наурыз» тақырыбында этнографиялық-танымдық шара өткізілді;

- Колледж студенттері «Таза қала» акциясына қатынасты. Акцияның мақсаты: қоршаған ортаны таза ұстау, оған жауапкершілік пен қамқорлықпен қарау;

- Сыбайлас жемқорлықтың алдын-алуға бағытталған «Antikor ortalygy» туралы бейнебаян студенттердің назарына ұсынылды;

- Кәсіптік бағдар беру жұмыстарының жоспарына сәйкес колледждің оқытушыларымен студенттері ауданның 14 мектебінде оқушылармен кездесіп, 2022-2023 оқу жылында ашылатын мамандықтар туралы кәсіби бағдар жұмыстарын жүргізді;

- Жанұядағы әке мен бала арасындағы қарым-қатынасты нығайту, жасөспірімдерге әке орнының ерекше екенін ұғындыру, ата-ананың бала өміріндегі рөлін түсіндіру және сыйлау, құрметтей білуге тәрбиелеу мақсатында «Әке - отбасы тірегі» атты білім алушы ер балалар және олардың әкелерімен колледжішілік семинар өткізілді;

- 2022-2023 оқу жылына арналған кәсіптік бағдар беру ашылатын мамандықтар бойынша талапкерлерге бағыт көрсету мақсатында «Табысты өмірдің кілті-дұрыс таңдалған мамандық» атты АШЫҚ ЕСІК күні өткізілді. Ашық есікке ауданның барлық мектептерінен 9-11 сынып бітіруші талапкерлер қатынасып,колледждің материалдық-техникалық базаларымен,оқу ғимараттарымен және колледждің қазіргі тыныс-тіршілігімен танысты. Оларға мамандықтар бойынша шеберлік сағаттары көрсетіліп және оқу-жаттығу жұмыстары ұйымдастырылып, колледж студенттерінің дайындаған концерттік бағдарламасы көрсетілді;

- «Мәдени мұра» ұлттық бағдарламасын жүзеге асыру мақсатында «Ұлы дала керуені» атты Алтын адам шеруі колледж мұражайында ұйымдастырылды.

- Атырау облысы Білім беру басқармасының Әдістемелік орталығының ұйымдастыруымен өткізілген «Үздік Студенттік парламент- 2022» байқауына колледждің Студенттік парламенті қатынасып жүлделі І орынды иеленді;

- Құқық бұзушылықтың алдын-алу және беймезгіл уақытта ата-ананың қадағалауынсыз жүруін бақылау мақсатында түнгі рейд жұмыстары жүргізілді;

- 1 Мамыр Халықаралық бірлік күніне орай «Бірлік-бақ берекем» атты ашық тәрбиелік шара;

- 7 - Мамыр ҚР Отан қорғаушылар күні және 9-Мамыр Жеңіс күніне орай «Елін қорғау –елге серт» мерекелік салтанатты жиын өткізілді;

- «Гүл ек, тал ек, туған елді түлет» деген ұранмен колледж студенттері туған жердің экологиялық жағдайын жақсарту көгалдандыру мақсатында орталық саябаққа ағаш көшеттерін отырғызды;

- Хиуаз Доспанованың туғанына 100 жыл толуына байланысты «Әуедегі қазақтың батыр қызы-Хиуаз» тақырыбында облыстық эссе жазу байқауына ІІІ курс №74 топ студенті Еркінқызы Аяжан қатынасып жүлделі ІІІ орынды иеленді;

- «Тазалық,сұлулық,табиғилық-қыз бала өмірінің негізі» тақырыбында колледж медбикесі студент қыздармен және дәрігер гинекологтің, «Көзайым» қыздар ұйымының жетекшісі А.Мейрамбекқызының қатысуымен дөңгелек үстел ұйымдастырылды. Мақсаты: білім алушы қыз балаларға репродуктивті денсаулық, жеке бас гигиенасы,ерте жүктілік жөнінде мағлұмат беріп түсініктерін кеңейту;

- Колледждің еріктілер жасағы Жастар ісі инспекторының бастамасымен «Еріктіде ерліктің үлгісі бар» акциясы аясында ауылымыздаға жалғыз басты қарт зейнеткер ана З.Салықованың үйіне барып үй шаруасына көмектесіп,ауласын қора-жайын тазалады.Осындай игілікті істер үнемі жалғасын тауып келеді;

- Жасөспірімдердің құқық бұзушылығының алдын - алу мақсатында «Бүгінгі бала –ел болашағы» атты кездесу ұйымдастырылып, оған Сағыз поселкелік полиция бөлімшесінің бастығы полиция капитаны А.Жұмабеков,жергілікті полиция қызметі бөлімшесінің Ювеналды полиция тобының кәмелетке толмағандардың ісі жөніндегі учаскелік полиция инспекторы полиция капитаны А.Сүйінова қатынастырылды;

- Нұрсұлтан қаласында өткен ДЖИУ-ДЖИТСУдан өткен халықаралық турнирда колледж студенті Т.Сералы жүлделі І орынға ие болды.

- 31-мамыр Саяси қуғын-сүргін және ашаршылық құрбандарын еске алу күніне байланысты саяси қуғын-сүргіннің құрбаны жерлесіміз З.Сағындықұлын еске алу мақсатында колледж студенттерімен ұжымы Былқылдақты елді мекенінде орналасқан тарихи ескерткішке барып,З.Сағындықұлының ұрпақтарымен кездесті;

- 4-маусым ҚР Рәміздер күніне байланысты «Елдіктің ерен рухы» атты Студенттік парламенттің ұйымдастыруымен ашық тәрбиелік шара өткізілді.Шараның мақсаты: өскелең ұрпақтың мемлекеттік рәміздерге құрметпен қарауын нығайту,жастарды адамгершілікке,халқына адал қызмет етуге тәрбиелеу. Шараға колледждің ардагер ұстазы тарихшы Қ.Мадияров қатынасып білім алушыларға мемлекеттік рәміздер туралы айтып,өз ойыымен бөлісті;

- «Қош бол,студенттік кездер-ай!» атты бітіруші түлектердің салтанатты түрде диплом алу кеші өткізілді;

- Оқу жылы аяғында білім алушыларға психологиялық,әлеуметтік педагогикалық тұрғыдан қолдау көрсету,проблемаларды шешу,колледж бен студент арасында берік байланыс орнату мақсатында жасақталған «Сенім жәшігіне» келіп түскен өтінімдерді арнайы жасақталған комиссия мүшелері орыс жасап,түскен арыз-щағымдарды талдады;

**Колледж бойынша құқық бұзушылықтың алдын алып,** оны болдырмау, шараларын ұйымдастыруда кәмелетке толмағандардың арасында құқық бұзушылықтың, зорлық-зомбылық фактілерін алдын-алу және болдырмау бойынша бірлескен іс-шаралар жоспарын, 2017-2022 жылдарға арналған құқықтық ағарту саласын жетілдіру жөніндегі тұжырымдаманы іске асыру бойынша іс –шаралар жоспарын, ҚР 2004жылғы 9 шілдедегі №591 «Кәмелетке толмағандар арасындағы құқық бұзушылықтардың профилактикасы мен балалардың қадағалаусыз және панасыз қалуының алдын алу туралы» Заңын басшылыққа алып, жұмыс жоспарын жасақталды. Колледж бойынша құқық бұзушылықтың алдын алу кеңесі құрылып, құқық бұзушылықты алдын алу бойынша іс-шаралар жоспары жасақталып ,жоспарлы жұмыстар ұйымдастырылды.ІІБ есебіне алынған студент тіркелмеді.

Колледж бойынша құқық бұзушылықтың алдын алу мақсатында студенттердің тәртібі мен сабаққа қатысы үнемі бақылауда ұсталды,сабаққа қатыс жөнінде журнал жасақталды. Әр оқу тобында колледжішілік ереженің орындалуы, студенттердің сабаққа қатысы, олардың тәртібі туралы талдау жасалды. Тәртіп бұзуға бейім студенттердің ата-аналарымен топ жетекшілер мен психолог үнемі байланыс жасайды.Тәртіп бұзылған жағдайда топ жиналыстарында талқыланып,құқық бұзушылықтың алдын алу кеңес отырысында ата-аналарының қатысуымен тәртіптері қаралды. Жасөспірімдер арасында тәртіп бұзуға бейім студенттер анықталса, колледждің ішкі есебіне алынып,ол студенттің мінез-құлқына талдау жүргізіліп, отбасы жағдайлары зерделеніп, ата-аналарымен байланыста болып, студенттің қызығушылығына қарай спорттық секцияларға, қоғамдық жұмыстарға қатыстырылып, бақылауда болады.

**Колледж студенттерінің азаматтық қалыптасуы төмендегі жұмыс арқылы жүзеге асырылады:**

* құқық бұзушылықтың алдын алу жөніндегі Кеңестің жұмысы;
* кәмелетке толмағандардың істері жөніндегі Ювеналды полиция тобы инспекторымен сап түзеулерде,оқу топтарымен және студентпен жеке кездесулер;
* жеке профилактикалық әңгімелер;
* студенттердің сабақтан тыс уақытта қоғамдық жұмыстарға тарту, іс-шараларға, үйірмелерге, секцияларға, қоғамдық-пайдалы қызметке тарту
* наркологиялық диспансермен және т. б. бірлескен жұмыс;

Студенттің бейімделу кезеңінде көмек көрсету үшін психологиялық қызмет ережесі, топтың әлеуметтік-психологиялық ахуалы, әр студенттің жеке басының ерекшеліктері зерделенеді, ата-аналармен консультациялар жүргізіледі, құқықтық қорғау органдарымен, денсаулық сақтау органдарымен, қоғамдық ұйымдармен байланыс арқылы құқықтық мәдениет саласында студенттердің қорғалуы ұйымдастырылады.

Колледжде "Сенім жәшігі" және "Сенім телефоны" жұмыс істейді.

Жетім және ата-анасының қамқорлығынсыз қалған балаларға әлеуметтік көмектер көрсетіледі. Мемлекеттік тапсырыс бойынша оқитын «Білім беру ұйымдарында білім алушыларға мемлекеттік стипендияларды тағайындау, төлеу қағидаларын және олардың мөлшерлерін бекіту туралы» Қазақстан Республикасы Үкіметінің 2008 жылғы 7 ақпандағы № 116 Қаулысы бойынша білім беру кезеңінде білім алушылардың білім көрсеткіштеріне қарай (кестеде көрсетілгендей) төленді.

**Қызылқоға аграрлы-техникалық колледж бойынша**

**2021 - 2022 оқу жылында стипендиямен қамтылған студенттер туралы мәлімет**

|  |  |  |  |  |  |  |
| --- | --- | --- | --- | --- | --- | --- |
| **Р/с** | **Стипендия алатындар саны** | **Курсы** | **ЖБ** | **Үздік** | **Жетім** | **Мүгедек** |
| **1** | **І жарты жылдық бойынша - 124** | **І,ІІ,ІІІ – курстар және 10 оқу топтары бойынша** | **124** | **1** | **-** | **-** |
| **2** | **ІІ жарты жылдық бойынша-89** | **І,ІІ,ІІІ – курстар және 10 айлық оқу топтары бойынша** | **71** | **-** | **-** | **-** |

Тәрбие жұмысын әр оқу тобына колледж директорының бұйрығымен бөлінген 9 топқа топ жетекшісі бұйрықпен бекітілді. Топ жетекшілері студенттермен тығыз байланыста жұмыс істейді, ата-аналармен белсенді қарым-қатынас жасайды, кез келген жағдайда өз іс-әрекеттерін әріптестермен үйлестіреді. Білім алушыларды психологиялық және әлеуметтік қорғау және олардың тұлғалық кәсіби шығармашылық дамуы үшін колледж тарапынан көмектер беріліп,қолдау көрсетіледі.

**Қызылқоға аграрлы-техникалық колледжінде Қазақстан Республикасы Үкіметінің 2012 жылғы 12 наурыздағы** **«Әлеуметтік көмек көрсетілетін азаматтарға әлеуметтік көмектің мөлшерін, көздерін, түрлерін және оны беру қағидаларын бекіту туралы»** **№ 320 қаулысы басшылыққа алынып әлеуметтік көмек көрсетіледі.**

Қазақстан Республикасы Үкіметінің 2012 жылғы 12 наурыздағы №320 қаулысына сәйкес әлеуметтік көмек көрсетілетін азаматтарға әлеуметтік көмек беру қағидалары негізінде жан басына шаққандағы орташа табысы ең төменгі күнкөріс деңгейінен төмен және көп балалы отбасынан шыққан **48 студент** осы оқу жылында бір мезгіл ыстық тамақпен қамтылды..

Топ жетекшілері әлеуметтік көмекті қажет ететін және сабақтан көп қалатын студенттердің ата-аналарымен байланыс жасап отырады. Сабақты көп қалдыратын студенттердің үйлеріне уақытылы рейд жасалып, әлеуметтік жағдайын зерттеу актілері толтырылды.

**Колледжде өзге облыс, басқа елді -мекендерден келіп оқитын білім алушылар саны - 60**

**Колледждегі кәсіптік бағдар беру жұмысының ұйымдастырылуы**

**Қазақстан Республикасының 2018 жылғы 18 қазандағы №578 қаулысы** негізінде, «Білім туралы» 2007 жылғы 27 шілдедегі Қазақстан Республикасы Заңына және «Мемлекеттік көрсетілетін қызметтер туралы» 2013 жылғы 15 сәуірдегі Қазақстан Республикасы Заңына сәйкес «Оқуға қабылдау» ережесі жасақталды.

**Кәсіптік бағдар беру жұмысының мақсаты:** Қоғамның қажеттілігіне қарай әрбір оқушының болашақ мамандықтарын дұрыс таңдауға бағыт бере отырып, колледжде оқытылатын мамандықтар және олардың ерекшеліктері туралы дүниетанымын кеңейту, қазіргі таңдағы еңбек нарығындағы болашағы бар мамандықтар туралы ақпарат беру.

**Кәсіптік бағдар беру жұмысының міндеттері:**

* Кәсіптік бағдар беруші топ мүшелерінің қызметтік міндеттерінің орындалуын қамтамасыз етуге және кәсіптік бағдар беру жұмыстарын жүйелі жүргізілуіне керекті жағдайларды жасау.
* мектеп оқушыларының колледжде оқытылатын мамандықтарды таңдауына және мамандық таңдаудағы қызығушылығын арттыру;
* кәсіби бағдарлау жұмысының үрдісіне колледж білім алушыларын тарту;
* кәсіптік бағдарлау жұмысын ұйымдастыру және жандандырып дамыту;
* Кәсіптік бағдар беру жұмысына ата-аналар құрамынан, серіктес мекемелер мен колледж түлектерін тарту.

**Жұмыс бағыттары**.

* + Ұйымдастыру жұмыстарын жүргізу. (Кәсіптік бағдар беруші үгіт-насихат жүргізу тобын құру, жоспарларын жасақтау, кәсіптік бағдар беру кабинетін және бұрыш жасақтау).
  + Кәсіптік ақыл-кеңес беру (талапкерлердің назарына колледжде оқытылатын мамандықтарды ұсыну, колледждің өндірістік цехтарын көрсету, материалдық-базамен таныстыру . Кәсіптік ақыл-кеңес жұмысына ата-аналар кеңесінің құрамын қатыстыру)
  + Ақпараттық жұмыстар (Кәсіптік ақпарат беру арқылы талапкерлерге әр түрлі мамандықтардың маңызы мен мәні туралы түсініктер беру. Мамандықтың ерекшелігі, оның қоғамда алатын орны туралы түсініктер бере отырып мамандықтар туралы жарнамалар, нұсқаулықтармен таныстыру).
  + Оқуға қабылдау жұмыстарын ұйымдастыру
  + Есеп беру жұмыстары (Оқуға қабылданған талапкерлер тізімін нақтылайды, қабылдау бұйрықтарын шығарады)

Кәсіптік бағдар беру комиссиясын құру және кәсіптік бағдар беру мақсатында үгіт-насихат жүргізу тобы туралы жыл сайын бұйрық шығарылып, құрамы бекітіледі және осы ережені басшылыққа алып жоспар жасақталады. 2022-2023 оқу жылына оқуға қабылдау Қазақстан Республикасы Білім және ғылым министрлігінің www. Edus. Gov. Kz интернет-ресурсында қабылданды. Талапкерлер мен ата-аналарға құжаттарды тапсыру бойынша ақпараттар әлеуметтік желіге жарияланды,яғни колледждің тарихы, мамандықтар, колледж тынысы туралы видеороликтер, бүктеме, презентациялар жасалып әлеуметтік желілерге жарияланды. Аудан мектептерінің оқушыларымен кездесу өткізіліп,колледж материалдық-техникалық базасы туралы бейнероликтер көрсетіліп, ақпарат берілді. Аудан мектептерінің 9-11 сынып оқушыларының қатысуымен колледжде «Ашық есік» күні өткізілді. Оған оқушылар белсенді қатынасты, мамандықтар туралы толық мәлімет беріліп,оқу шеберханасына,оқу корпусына экскурсия жасады.

**Кәмелет жасына толмағандар арасында құқық бұзушылықтың алдын алу**

**бойынша жүргізілген жұмыстар**

**Құқық бұзушылық профилактикасы туралы Қазақстан Республикасының 2010 жылғы 29 сәуiрдегi № 271-IV Заңын және ҚР 2004жылғы 9 шілдедегі №591 «Кәмелетке толмағандар арасындағы құқық бұзушылықтардың профилактикасы мен балалардың қадағалаусыз және панасыз қалуының алдын алу туралы» Заңын, Қазақстан Республикасындағы баланың құқықтары туралы 2002жылғы 8 тамыздағы №345 Заңын** басшылыққа алып білім алушылар мен ата-аналар арасында жұмыстар жүргізілді.

Құқық бұзушылықтың алдын алу мақсатында құқық бұзушылықтың алдын алу кеңесі жұмыс жасап,білім алушылардың тәртібі мен сабаққа қатысы үнемі бақыланды . Тәртіп бұзуға бейім білім алушылардың ата-аналарымен тығыз байланыс жасай отырып, топ жетекшілер мен психолог студенттермен жұмыс жасайды.Тәртіп бұзылған жағдайда топ жиналыстарында талқыланып отырады. Есепке алынған білім алушылар психологтың бақылауында болып, есепке алу картасы толтырылып, жеке жұмыстар жүргізіледі.Колледж психологы білім алушылардың жеке тұлға ретіндегі қалыптасуына, олардың шығармашылық мүмкіндіктерінің ашылуына, қабілеттері мен бейімділіктерінің дамуына көмектесіп, олардың психологиялық ерекшеліктерін терең зерттеп, білім алушылардың психикалық дамуындағы ауытқушылықты, кешеуілдеуді болдырмаудың жолдарын іздестіріп, колледж ұжымында психологиялық ахуалды қалыптастырып, ата-аналар үшін психологиялық сауаттандыру, білім беру сабақтарын ұйымдастырды.

Жасөспірімдердің құқық бұзушылығының алдын - алу мақсатында «Бүгінгі бала –ел болашағы» атты кездесу ұйымдастырылып, оған Сағыз поселкелік полиция бөлімшесінің бастығы полиция капитаны А.Жұмабеков,жергілікті полиция қызметі бөлімшесінің Ювеналды полиция тобының кәмелетке толмағандардың ісі жөніндегі учаскелік полиция инспекторы полиция капитаны А.Сүйінова қатынастырылды.

**Сыбайлас жемқорлыққа қарсы күрес жүргізу шараларының ұйымдастырылуы**

Қазақстан Республикасының «Сыбайлас жемқорлыққа қарсы іс-қимыл туралы» 2015 жылғы 18 қарашадағы №410 Заңын және Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігінің 2015-2025 жылдарға арналған бағдарламасын іске асыру мақсатында колледжде жылдық жоспар жасақталып, көптеген шаралар ұйымдастырылуда, «Саналы ұрпақ» клубы, «Адалдық дүкені», «Парасаттылық мектебі» жоспарлы жұмыстар жүргізді. Колледжде "Сенім жәшігі" және "Сенім телефоны"жұмыс істейді.

«Сыбайлас жемқорлыққа қарсы күрес заңын жүзеге асыру мақсатында оқу топтарында топ сағаттары, сауалнамалар, ата-аналар жиналыстарында түсінік жұмыстары жүргізілді. «Жастар сыбайлас жемқорлыққа қарсы!Елдің болашағы жас ұрпақтың қолында» тақырыбында Сыбайлас жемқорлыққа қарсы колледж студенттерімен ZOOM платформасымен онлайн шара өтті.Мақсаты: студенттерге сыбайлас жемқорлық деген ұғымды түсіндіріп,оның пайда болуы туралы түсінік қалыптастыру.Сыбайлас жемқорлық бойынша өткізілген барлық шара жоғарыда көрсетілді және колледждің әлеуметтік парақшаларына салынды.

**Колледж асхана жұмысы**

Қазақстан Республикасы Денсаулық сақтау министрі 2021 жылғы 5 тамыздағы № ҚР ДСМ-76 бұйрығымен бекітілген «Білім беру обьектілеріне қойылатын санитариялық-эпидемологиялық талаптар» санитариялық қағидалар талаптарына сай жұмыс жүргізіледі 2021-2022 оқу жылында колледжде оқитын мүгедек, көп балалы отбасынан шыққан, атаулы көмек алатын отбасынан шыққан, аз қамтылған студенттерге берілуге тиісті ыстық тамақпен қамтылды. Мәзірде көрсетілген тағамдар мен аспаздық өнімдердің атаулары пайдаланылған рецептуралар жинақтарында көрсетілген атауларға сәйкес келеді. Асханада берілетін ыссы тамақ сапасы мен қауіпсіздігін медбике тексеріп,бракераж журналына тіркейді.. Ас блогының жұмыскерлері арнайы киіммен қамтамасыз етілген. Колледж асханасында 1 аспазшы және 1 көмекші,1 ыдыс жуушы қызметкерлер жұмыс істейді. Персоналдар жұмысқа медициналық тексерістен өткізілгеннен кейін қосылады. Тамақ дайындауда қызметкерлердің санитарлық гигиеналық талаптары қатаң сақталады.

Асхана «Білім беру обьектілеріне қойылатын санитариялық-эпидемологиялық талаптар» санитариялық талаптарына сай жабдықталған.

Асхана залы - 150 орындық. Ауданы – 297,4 м2. Асханаға оқытушылардан күнделікті кезекшілік бекітіліп, кестесі жасақталады. Білім алушылардың уақытымен тамақтануы бақыланады және кезекшілік журналға жазылады.

**Колледжде медициналық қызмет көрсету пункт жұмысы**

Колледжде медициналық қызмет көрсету пункті бар.. Медициналық қызмет көрсету жұмысы («Лицензиялау туралы»ҚР Заңына сәйкес) Атырау облысының әкімшілігі, Атырау облысының Денсаулық сақтау басқармасының) 22.04.2014 жылы №00700 DR (тұрақты) Лицензиясы бойынша ұйымдастырылады. Медициналық қызметкер саны-1 медбике.Медбике ҚР Денсаулық сақтау Министрінің № KZ88VBM01090577 тіркеу номерімен 11.07.2020 ж. берілген сертификатымен жұмыс жасайды.

Колледждегі білім алушыларға медициналық қызмет көрсету Қазақстан Республикасы Денсаулық сақтау министрінің 2017 жылғы 7 сәуірдегі №141 «Білім беру ұйымдарындағы білім алушылары және тәрбиеленушілеріне медициналық қызмет көрсету қағидаларын бекіту туралы» бұйрығы және Қазақстан Республикасы Денсаулық сақтау министрі 2021 жылғы

5 тамыздағы № ҚР ДСМ-76 бұйрығымен бекітілген «Білім беру обьектілеріне қойылатын санитариялық-эпидемологиялық талаптар» санитариялық қағидалар талаптарына сай жұмыс жоспары жасақталды.

**Мақсаты:** **Тұлғаның дамуына, тәрбиесіне, денсаулығын сақтауға қолайлы болатын білім беру ортасын құру.** Білім алушылардың өміріне және денсаулығына қауіпті жағдайдың алдын алатын мінез-құлық қалыптастыру,алғашқы мдициналық көмек беру. Білім алушылар арасында аурушаңдықты азайту. Салауатты өмір салтын насихаттай отырып келеңсіз жағдайлардың алдын алу

**Міндеттері:**

1.Білім алушыларды медициналық профилактикалық байқаудан өткізу

2.Инфекциялық аурулар тіркелген жағдайда эпидемияға қарсы шараларды жүргізу.

3.Санитарлық ережелерді орындалуын ұйымдастыру және қадағалау

4.Салауатты өмір салтын ұстануда білім алушыларға үйрету

5.Тамақтанудың санитарлық гигиеналық қауіпсіздігін қамтамасыз ету

**6.Білім алушылардың дәрігерлік тексеруден өту қорытындысы**

|  |  |  |
| --- | --- | --- |
| № | Дерт анықтамасы | 2021-2022 оқу жылы |
| 1 | Миопия дәрежесі | - |
| 2 | Созылмалы тонзилит | - |
| 3 | Созылмалы отит | - |
| 4 | Кариес | - |
| 5 | Қаназдық дерті | 1 |
| 6 | ДЖВЖ | - |
| 7 | Холецистит | - |
| 8 | БЦП | - |
| 9 | Ақыл ой кемістігі | - |
| 10 | Оң қол табынуы | - |
| 11 | Варикозды тамырлар | - |
| 12 | Жарақаттан кейінгі энцефалопатия | - |
| 13 | ДПО | - |
| 14 | НСД | - |
| 15 | Остеохондроз омыртқа жотасы | - |
| 16 | Радикулит | - |
| 17 | Салмақ тапшылығы | - |
| 18 | Салмақ артықшылығы | - |
| 19 | Май табан | - |
| 20 | Есту қабілетінің жоғалуы | - |
|  | **Барлығы** | **1** |

**Колледж жатақханасы**

Қызылқоға аграрлы-техникалық колледжінде 50 орындық жатақхана білім алушыларға қызмет көрсетеді.

**2021-2022** оқу жылында «Білім беру ұйымдарының жатақханаларындағы орындарды бөлу қағидаларын бекіту туралы» Қазақстан Республикасы Білім және ғылым министрінің 2016 жылғы 22 қаңтардағы №66 бұйрығы басшылыққа алынып ,жатақханаға орындарды бөлу тәртібімен елді мекендерден келген 25 **студенттің** өтініштері бойынша жолдама беріліп, жатақханамен қамтылды.

Қазақстан Республикасы Денсаулық сақтау министрі 2021 жылғы 5 тамыздағы № ҚР ДСМ-76 бұйрығымен бекітілген «Білім беру обьектілеріне қойылатын санитариялық-эпидемологиялық талаптар» санитариялық қағидалар талаптарына сай жабдықталған. Жатақханаға білім алушыларды орналастыру тәртібін бақылау үшін комиссия құрылаған. **«Білім беру ұйымдарының жатақханаларындағы орындарды бөлу қағидаларын бекіту туралы**» Қазақстан Республикасы Білім және ғылым министрінің 2016 жылғы 22 қаңтардағы №66 бұйрығы басшылыққа алып,орындарды бөлу мынадай тәртіппен жүзеге асырылады.

1) даму мүмкіндіктері шектеулі адамдар, мүгедектер және бала кезінен мүгедектер, мүгедек балалар, жетім балалар және ата-аналарының қамқорлығынсыз қалған балалар, ата-анасының біреуі немесе екеуі де мүгедек болып табылатын адамдар;

  2) кәмелеттік жасқа жеткенге дейін ата-аналарынан қамқорлығынсыз қалған жастар , ауылдың әлеуметтік-экономикалық дамуын айқындайтын білім беру бағдарламалары бойынша оқуға түскен жастарға,

3) әлеуметтік аз қамтылған отбасынан шыққан білім алушыларға

4) көп балалы отбасынан шыққан білім алушыларға

5 ) әлеуметтік атаулы көмек алатын отбасы балаларына

Студенттерді жатақханаларға орналастыру белгіленген санитарлық нормаларды сақтаумен, [жатақханада тұру ережелеріне](https://www.nkzu.kz/files/dep/osvr/vnd57.pdf) сәйкес жүргізіледі. Жатақхана студенттер тұруына қажетті барлық қолайлығы, қауіпсіздігімен ерекшеленеді. Жатақханаларда тұруға, оқуға және демалуға барлық жағдай жасалған. Жатақханаларда демалыс бөлмесі, сабақ қарауға көп жағдай жасалуда. Жатақханада тамақ әзірлейтін, жуынатын бөлмелер, әжетханалар орналасқан. Кір жуатын бөлме және жуынатын жер (душ) орналасқан. Білім алушыларға қажет (үстел, орындық, кітап және аяқ-киім жинайтын шкафтарды) және төсек-орын жабдықтарын колледж қамтамасыз етеді. Жатақхана білім алушыларымен жүргізілетін тәрбие жоспары жасақталған.

**Мақсаты:** Білім алушылардың колледж жатақханасында тұруына әлеуметтік-тұрмыстық жағдай жасау және жақсарту. Білім сапасын арттыруға , білім алушылардың адамгершілік және эстетикалық тәрбиесін жетілдіруге бағытталған жағдайлар жасау.

**Міндеттері:**

1.Жатақханада тұратын білім алушылардың жеке ерекшіліктерін зерттеу;

2.Білім алушылардың өзін-өзі басқаруды дамыту;

3.Жатақханада жоғары адамгершілік мәдениет атмосферасын құру,білім алушылар ұжымында адамгершілік принциптер мен идеалдарды тәрбиелеу;

4.Білім алушылар ұжымында қолайлы психологиялық климатты қалыптастыру;

5.Білім алушылардың өз денсаулығын сақтау және жетілдіру мәдениетін нығайту;

Студенттерге арналған жатын бөлмелерінде терезелері үлкен,перделерімен,жатын бөлмелері орындарына қарай жиһаздармен (шкаф,кровать,стол,стулья),төсек орынмен толықтай қамтамасыз етілген.Жуынатын орын, асхана бөлмелері бар, тамақ ішуге арналған стол орындығымен,электрплитасы,холодильнигі,ыдыс жууға арналған орындары жасақталған және арнайы кір жууға арналған бөлме бөлінген,бөлмеде кір жуатын автомат машина,кір кептіретін,кір үтіктеуге арналған орындар орналасқан.Бөлмелер жарық,өте ыңғайлы,талапқа сай. Студенттер үшін демалыс бөлмесі телевизорымен,жұмсақ диван,стол орындықтармен жабдықталған.Дәліздерде кілем төселген,таза ауыз су ішу құрылғысы орнатылған.Өртке қарсы дабылқаққыш ,құрылғылар комплектісі орнатылған.

Жатақхана қызметкерлері: жатақхана меңгерушісі-1, тәрбиеші-1, кезекші вахтер – 2, тех. қызметкер-1.

Жатақханада студенттер кеңесі жұмыс атқарады. Ай сайын колледж әкімшілігінің өкілі мен медицина қызметкерінен құралған рейд өткізіледі.

Жоспарға сай тәрбиелік шаралар, кездесулер, спорттық жарыстар өткізіліп отырады. Сабақ мезгілінде жүрген кезде жатақхананың барлық бөлмелері залалсыздандырылып отырады. Өрт қауіпсіздігін сақтау ережелері мен Жатақханадағы ішкі тәртіп ережелері білім алушыларға таныстырылды. Жатақхана тәртібі ерекше бақылауда. Ата-аналармен үнемі байланыс жасалады. Жатақхана дәлізінде дезинфекциялық ерітіндісі бар. Білім алушылардың жатақханадан шығуы мен кіруі журналға тіркеліп отырады.

**«Қазақстан Республикасында діни экстремизм мен терроризмге қарсы іс-қимыл жөніндегі 2018-2022 жылдарға арналған мемлекеттік бағдарламасы» ҚР Үкіметінің 2018 жылғы 15 наурыздағы №124 қаулысы** бойынша Діни экстремизмнің алдын алу мақсатында теріс пиғылды діни идеологияны қабылдамауын қалыптастыруға арналған бейнероликтер, кинофильмдер көрсетілді, хабарламалар оқылды, Білім алушыларға , оқытушыларға, ата-аналарға күнделікті туындайтын қиындықтарды шешуге арналған психолог тарапынан кеңестер берілді.Жастардың діни сауаттылығын арттыру,экстремизм мен терроризмнің алдын-алу шаралары,ауқымды да өзекті мәселелер жөнінде Қызылқоға ауданының теолог-маманы З.Алтынбекұлымен студенттер арасында кездесу өткізілді.

**Ата-аналармен жұмыс**

Ата-аналар комитетімен бірлесе отырып, дені сау, ұлттық сана сезімі жоғары, рухани ойлау дәрежесі биік, еңбекқор, іскер, бойында басқада игі қасиеттер қалыптасқан тұлғаны тәрбиелеуде ата-аналармен колледж арасындағы ынтымақтастықты нығайту мақсатында жоспар құрылды. Ең алдымен қыркүйек  айының басында   жалпы колледжішілік  ата-аналар жиналыстары өткізіліп, жиналыста колледждің ішкі тәртіп ережелері айтылып,  өзгеріс енгізілген әкімшілік құқықтық кодекстер  таныстырылып, ата-аналар  комитетінің құрамы сайланды. Сонымен қатар топ жетекшілер ата-аналармен  үнемі байланыс жасай отырып, баланың көңіл-күйін,мінезіндегі өзгерістерді бақылап отырады.Топ жетекшісі сабаққа келген келмегендігін, үлгерімдерін, тәртіптерін ата-аналарға хабарлап тұрады. Отбасының әлеуметтік жағдайын анықтау мақсатында үйлеріне барып,зерттеу жұмыстары жасалынды. Колледжде өткізілген тәрбиелік шараларға ата-аналар да шақырылады. Оқу топтарында топ ата-аналар жиналыстары өткізіліп,колледжішілік тәртіп ережесімен таныстырып,өз балаларын бақылаусыз қалдырмау жөнінде түсінік жұмыстары жүргізілді.Ата-аналармен өткізілген жалпы ата-аналар жиналысына ата-аналар комитеті мүшелері белсенілікпен қатысты.Ата-аналар жиналысының хаттамалары толтырылып,папкілерге тігілді.

**Колледждің Студенттік парламенті құрылып,** мемлекеттік жастар саясатын жүзеге асыру аясында жастардың рухани, мәдени, білім беру, кәсіби қалыптасуы мен дене бітімінің дамуы үшін әлеуметтік-экономикалық, құқықтық, ұйымдастырушылық жағдайлар мен кепілдіктер жасау, оның шығармашылық әлеуетін бүкіл қоғам мүддесінде жарату мақсатында жоспарларын жасақтады.

  Студенттік парламент педагогтармен бірлесе отырып, колледжде болып жатқан жағдайларды талдап, әр білім алушылардың жауапкершілігін, білім алушылар   ұжымның тіршілік әрекетін жетілдіруде бастамалар мен шығармашылық танытуды жүзеге асырып отырады.

  Колледждің студенттік парламенті - білім алушылардың қызығушылықтары, оқу –тәрбие жұмыстары жайында туатын сұрақтармен айналысатын, студенттердің өкілдері. Осы өзін-өзі басқару тобының ұйымдастыруымен Жас ұрпақты Отансүйгіштікке баулу,ерліктің өнегесін келер ұрпаққа насихаттау мақсатында және Кеңес әскерінің Ауған жерінен шығарылғанына 33 жыл толуына орай «Сіздің ерлігіңіз-бізге үлгі» атты Студенттік парламент пен АӘД пәнінің оқытушысы Қ.Сақтағановтың ұйымдастыруымен патриоттық танымдық шара өткізілді, Ризашылық күніне орай колледждің Студенттік парламенті,психолог,әлеуметтік педагог,Жастар ісі инспекторының ұйымдастыруымен студенттер Республикалық «Алтын жүрек» челленджіне қатынасып, білім беру ұйымының басшысына, дәрігерлерге, өрт сөндірушілерге, ішкі істер бөлімінің қызметкерлеріне өз алғыстарын білдірді және т.б шаралардың өтуінде парламент мүшелері үнемі белсенді араласып отырды.

**2022-2023 оқу жылы**

«Қызылқоға аграрлы-техникалық колледжі» КМҚК - ы бойынша тәрбие жұмысының жоспары ҚР Білім және Ғылым министрлігінің 15.04.2019 жылғы №145 бұйрығымен бекітілген 2019-2024 жылдарға арналған «Рухани жаңғыру» бағдарламасы негізіндегі «**Тәрбиенің тұжырымдамалық негіздері»** бойынша жасақталып, жүзеге асырылуда, ол колледждің тәрбие жұмысын ұйымдастырудың мақсаты мен міндеттерін, негізгі бағыттарымен 2022-2023 оқу жылында тәрбие жұмысы жоспарлы ұйымдастырылды.

**Колледждің тәрбие жұмысының мақсаты** - жас ұрпаққа патриоттық, рухани- имандылық,ұлттық сананы бойына сіңірген,өз бетімен шешім алып, дамуға ,жетілуге қабілетті ,өзіндік сыни көзқарасы бар тұлға қалыптастыру. Тәрбие жұмысының кешенді бағдарламасын басшылыққа ала отырып, әр бағыты бойынша тәрбиелік шаралар ұйымдастырылды. Колледж студенттері жоспарлы ұйымдастырылған шараларға белсенділікпен қатысты, әр оқу тобында топ жетекшілерінің ұйымдастыруымен кестеге сай тәрбие жұмыстары ұйымдастырылды. Мерекелік шаралар, тақырыптық дөңгелек үстелдер, пікір таластар, тренигтер мақсаттарына сай нәтижеге бағышталып өткізілді.

**Тәрбие жұмысының міндеттері**:

1) Білім алушылардың азаматтық жауапкершіліктерін, қазақстандық патриотизмді, адамның еркіндігі мен құқықтарына, мемлекеттік рәміздерге деген сыйластықты тәрбиелеу, белсенді өмірлік ұстанымдарды қалыптастыру;

2) салауатты өмір салтын қалыптастыру;

3) тұлғаның маңызды кәсіи қасиеттерін, қоғам алдында және өзі үшін жауапкершілікті, әлеуметтік, табиғи және әлеуметтік ортада өз қызметінің нәтижелері үшін болашақ буын алдындағы жауапкершілігін қалыптастыру;

4) барлық қызмет салаларында білім алушының шығармашылық белсенділігін қолдау, білім алушылардың өзін-өзі басқаруын жандандыру, жалпы ұжымды дамыту үшін жағдай жасау;

5) отбасылық тәрбие жүйесін жетілдіру, жасөспірімдерді тәрбиелеу мен оқытуға ата-аналардың жауапкершілігін арттыру, жеке тұлғаны құқықтық қорғау.

**Тәрбие жұмысының құрылымы колледждің жалпы ұйымдастыру құрылымының бір бөлігі және педагогикалық ұжым мен студенттер кеңесімен байланыстыратын бірыңғай жүйе болып табылады**:

* Әлеуметтік-психологиялық қызмет;
* Топ жетекшілер кеңесі;
* Студенттік және қоғамдық ұйымдар: жастар ісі жөніндегі комитет, Студенттік парламент, ата аналар комитеті;
* Құқық бұзушылықтың алдын алу жөніндегі кеңес;
* Спорттық секциялар: волейбол, баскетбол.

**Жастардың бос уақытын ұйымдастыру үшін үйірмелер мен клубтар:**

Көркемөнерпаздар үйірмесі, «Шебер қолдар» үйірмесі, «Жас сарбаз» әскери-патриоттық клубы , «Көзайым» қыздар клубы, «Саналы ұрпақ» клубы, «Парасат» дебат клубы,колледж жаңалықтарын әлеуметтік парақшаларға орналастыруға,терроризм мен экстремизмге қарсы күрес және «Мемлекеттік көрсетілетін қызмет бұрышы» (e-gov порталы арқылы) жұмыстарына жауаптылар тағайындалған.

Оқу жылы басында тәрбие жұмысының жоспары, топ жетекшілердің жұмыс жоспарлары, қоғамдық негізде құрылған клуб,үйірме жоспарлары, әлеуметтік-педагогтың, педагог-психолог қызметінің, медбикенің, кітапханашының жұмыс жоспарлары бекітілді.

**Колледждің тәрбие процесі тәрбиенің тұжырымдамалық негіздері бағыттары бойынша ұйымдастырылады:**

* Жаңа қазақстандық патриотизм мен азаматтықты тәрбиелеу, құқықтық тәрбие;
* Ұлттық тәрбие;
* Рухани-адамгершілік тәрбие;
* Еңбек экономикалық және экологиялық тәрбие;
* Отбасы тәрбиесі;
* Көпмәдениеттік және көркем эстетикалық тәрбие;
* Интелектуалды тәрбие, мәдениетті тәрбиелеу;
* Зияткерлік тәрбие;ақпараттық мәдениет тәрбиесі
* Дене тәрбиесі, салауатты өмір салты;

**Тәрбие жұмысының барлық бағыттары бойынша тәрбиелік іс-шаралар өткізілді: топ сағаттар, конкурстар, апталықтар, конференциялар, дөңгелек үстелдер, кездесулер. Адалдық сағаттары, көрмелер, акциялар, экскурсиялар, атаулы мерекелерге арналған шаралар, ұйымдастырылды:**

- Білім күніне арналған І курс студенттерінің қатысуымен салтанатты шара және барлық оқу топтарында «Білімге ұмтылыс,еңбексүйгіштік және отаншылдық» тақырыбында алғашқы сабақ өткізілді.Алғашқы сабақтың мақсаты: ұлтымыздың рухани құндылықтарын негізге ала отырып,тілі мен мәдениетіне құрметпен қарайтын, дәстүрін сыйлайтын еңбексүйгіш жастарды тәрбиелеу;

- Конституция күніне арналған « Конституциям-Ата Заңым» тақырыбымен кураторлық сағат;

- ҚР Тілдері күніне орай «Қазақ тілі - ғажап тіл» атты дөңгелек үстел ұйымдастырылып,оған ауылымыздың тіл жанашырлары ардагер ұстаздар Н.Тоқтарова,Ж.Төлепов шақырылды.

- ҚР Тілдері күніне колледж кітапханасында «Ана тілім - ғажап тіл» тақырыбында көрме жасақталып,библиогрфиялық шолу жасалды;

- Колледж студенттері «Бірге таза» Қазақстан акциясына қатынасып,колледж аумағын тазалауға қатынасты.

- Талғар қаласында ДЖИУ-ДЖИТСУдан өткен жасөспірімдер арасындағы Қазақстан чемпионатында ІІ курс №79 топ студенті Мағзом Бекзат күміс медаль иеленіп,жеңіспен оралды;

- Қарттар күні мен ұстаздар күніне орай «Еңбектің көрген зейнетін....» атты мекеменің зейнеткер ұстаздарымен мерекелік кездесу өтті. Шараның мақсаты. Ұстаздарға деген құрметті арттыру және зейнеткерлерімізді ұлығылау.

- Жатақхана тәрбиеленушілерімен А.Байтұрсынұлының 150 жылдығына орай «Алаштың арысы-ұлт жанашыры» атты тәрбие сағаты өткізілді.Тәрбиелік шараның мақсаты: қазақ халқының әлеуметтік саяси,мәдени,тарихи өмірінде орны айрықша зор тұлға А.Байтұрсынұлының халықтық тәлім-тәрбиелік ойларының негізінде студенттер бойына адамгершілік ұлтжандылық,Отансүйгіштік қасиеттерді дарыту,мұраларын дәріптеп жас ұрпақты ұлттық рухта тәрбиелеу;

- Ұстаздардың кәсіби мерекесіне орай «Ұстаз деген-ұлы есім ұғынғанға» тақырыбында мерекелік салтанатты шара өткізілді;

- ҚР президенті Қ.К.Тоқаевтың қолдауымен «Табиғатта қоқыс жоқ» атты жалпыұлттық акциясына колледж студенттеріде бір кісідей атсалысты.

- Колледж кітапханасында «Рухани жаңғыру» бағдарламасын іске асыру мақсатында «Оқуға құштар колледж» жобасы аясында кітаптың айналыста жүруі «Буккроссинг» акциясы ұйымдастырылды.Акцияның мақсатыя. Кітапханадағы кітап қорын байыта отырып,өзара кітап алмасу,насихаттау,оқуға деген қызығушылық ояту;

- 25 қазан Қазақстан Республикасы күніне арналған студенттердің ұлтжандылық,патриотизм қасиеттерін ояту мақсатында «Патриотизм дауысы» атты жанды дауыста бір мезетте Мемлекеттік Гимн орындалды;

- Осы мерекеге орай колледж кітапханасында «Бірлігіміз жарасқан Қазақстан» тақырыбында кітап көрмесі ұйымдастырылды;

- «Бірлігіміз жарасқан – Қазақстан» тақырыбы бойынша студенттердің бойына патриотизм мен еңбексүйгіштік қасиеттерді қалыптастыру мақсатында Республика күніне орай ІІ курс №80 топ куратор Қ.Сақтағановтың кураторлық сағаты өткізілді;

- «Егемендік елдің баға жетпес игілігі» тақырыбында «Парасат» дебат клубының ұйымдастыруымен студенттер арасында дебат турнирі өтті.

- Қазақстан Республикасы күніне арналған «Байлығым байтақ елім» салтанатты шара өткізілді;

- Жасөспірімдердің құқықтық сауаттылығын арттыру және құқық бұзушылықтың алдын-алу мақсатында кәмелетке толмағандардың ісі жөніндегі инспектордың қатысуымен «Құқықтық сауаттылық – заман талабы» тақырыбында кездесу өткізілді;

- «Жанашыр жүрек» республикалық халықтық акциясы аясында облыстық ішкі саясат басқармасының «Жақсылық сабағы» Студенттік парламенттік ұйымдастыруымен өткізілді;

- «Ұрпақ болашағы – тәрбие мен білімде» атты колледжішілік жалпы ата-аналар жиналысы өтті;

- 17 қараша студенттеркүніне арналған «Студенттік өмір-көтеріңкі көңіл» атты ретро стильде студенттерге арналған шара өткізілді;

- М.Әуезовтің 125 жылдығына орай қазақ тілі және әдебиеті пәнінің оқытушысы Н.Елемесова мен Студенттік парламенттің мәдениет фракциясы ұйымдастырған «Асқар тау алыстаған сайын айқын көрінеді» тақырыбында жазушының өмір жолы мен шығармашылығына арналған әдеби кеш өткізілді;

- ҚР Тәуелсіздік күніне орай ұйымдастырылған іс-шаралар жоспарына сәйкес аса көрнекті мемлекет қайраткері және қоғам қайраткері,біртуар тұлға Д.А.Қонаевтың туғанына 110 жыл толуына байланысты ІІІ курс №75 топ кураторы Б.Сүйеуованың «Елін сүйген-Дінмұхаммед Қонаев» тақырыбында кураторлық сағаты өтті;Мақсаты: Д.Қонаевтың өмірі мен еңбек жолын студенттерге насихаттау;

- Колледж студенттері Қызылқоға аудандық полиция бөлімінің жергілікті полиция қызметі бөлімшесінің учаскелік полиция капитаны М.Амангелдиевпен және жасөспірімдер инспекторы А.Сүйіновамен кездесті.Кездесу «Жасөспірім және жауапкершілік» 30 қараша – 4 желтоқсан арасындағы акция аясында өтті;

- ҚР Тәуелсіздік күніне арналған іс-шаралар жоспарына сәйкес студенттер мен оқытушылардың арасында «Көңілді мәре» спортық-эстафеталық командалық сайысы өтті.Сайыстың мақсаты: Студентердің бойына Отансүйгіштік қасиеттер мен патриотизмді қалыптастыру,олардың спортқа деген қызығушылығын арттыру;

- 1 қарашадан -1 желтоқсанға дейінгі аралықта «Оқуға құштар колледжі» жоспарына сәйкес студенттер арасында «Менің сүйікті кітабым» атты шығармашылық байқауы өтті.Байқауға қатынасқан білім алушылардың шығармалары іріктеу отырысында қаралды.Мақсаты: студенттердің кітап оқуға деген құштарлығын ояту;

- ҚР Тәуелсіздік күніне арналған кітапханашы З.Қуанышеваның ұйымдастыруымен студенттерге «ХХІ ғасыр – Қазақстанның жұлдызды ғасыры» тақырыбында вертуалды көрме ұсынылды;

- ҚР Тәуелсіздік күні қарсаңында Қызылқоға ауданы бойынша ұйымдастырылған патриоттық әндерден сайыста ІІІ курс №75 топ студенті Ишан Бақдәулет жүлделі ІІІ орынды иеленіп,колледждің абыройын асқақтатты.

- ҚР Тәуелсіздік күніне орай «Тәуелсіздік – тұғырым» тақырыбында салтанатты шара өтті;

- Қызылқоға ауданының теолог маманы З.Алтынбекұлымен жасөспірімдердің діни тұрғыдағы сауаттылығын аттыру мақсатында кездесу өткізілді.Кездесуде студенттер маманға көкейтесті сұрақтарын қойып,жауабын алды;

- Колледжде 22 желтоқсан күні білім ордасында ұзақ жылдар еңбек еткен зейнеткер ұстаз,ауыл спортының майталманы Ақниет Жұмадінұлының атында дзюдо күресінен жасөспірімдер арасында аудандық біріншілік ұйымдастырылып,өткізілді.Турнирге аудандық мәдениет,тілдерді дамыту және спорт орталығының бөлім басшысы Г.Мәлікқызы , «Қызылқоға» газетінің редакторы Б.Сисенов,Қызылқоғаның құрметті азаматы,ҚР мәдениет қайраткері,жазушы Ә.Төлеуішов сынды белгілі тұлғалар мен колледждің зейнеткерлері қатынасты.Шараның мақсаты: жасөспірімдер арасында салауатты өмір салтын қалыптастыра отырып,олардың спортқа деген қызығушылығын арттыру;

- Колледждің кітапханасының кітап қоры Б.Жұмағұловтың «Сұрқия саясат сойқаны» және О.Қосайдың «Болашақ ойлан жүгіңді» атты саяси қуғын-сүргін құрбаны,ақын жерлесіміз З.Сағындықұлының өткен өмір жолы мен деректеріне толы тарихи кітаптармен толықтырылды.Оқырман жас ұрпаққа берері көп осындай кітапты атамыздың ұрпағы М.Көптілеуов пен кітаптың жарыққа шығуына демеушілік көрсеткен ағамыз С.Тастеміров тапсырды;

- Қазақстан Республикасының «Сыбайлас жемқорлыққа қарсы күрес» Заңын орындау мақсатында колледжде 25 желтоқсан -6 қаңтар аралығында «Парасыз сессия» акциясы өтті.Акция аясында студенттер мен ата-аналар,құқық қорғау органдарының қызметкерлерімен кездесу өткізіліп,Сыбайлас жемқорлыққа қарсы заңы туралы кеңінен талқыланып,түсінік жұмыстары жүргізілді және арыз-шағымдар жәшігі орнатылып,студенттердің арыздары мен өтініштері комиссия мүшелерінің қатыстырылуымен қаралды;

**Колледж бойынша құқық бұзушылықтың алдын алып**,құқық бұзушылықты болдырмау үшін ҚР 2004 жылғы 9 шілдедегі №591 «Кәмелетке толмағандар арасындағы құқық бұзушылықтардың профилактикасы мен балалардың қадағалаусыз және панасыз қалуының алдын алу туралы» Заңын басшылыққа алып, жұмыс жоспары жасақталды. Колледж бойынша құқық бұзушылықтың алдын алу кеңесі құрылып, құқық бұзушылықты алдын алу бойынша іс-шаралар жоспары жасақталып, жоспарлы жұмыстар ұйымдастырылды. ІІБ есебіне алынған студент тіркелмеді.

Колледж бойынша құқық бұзушылықтың алдын алу мақсатында студенттердің тәртібі мен сабаққа қатысы үнемі бақылауда болып қадағаланып отырады, сабаққа қатыс жөнінде журнал жасақталды. Әр оқу тобында колледжішілік ереженің орындалуы, студенттердің сабаққа қатысы, олардың тәртібі туралы талдау жасалды. Тәртіп бұзуға бейім студенттердің ата-аналарымен тығыз байланыс жасай отырып, топ жетекшілер мен психолог студенттермен жеке жұмыс жасайды. Тәртіп бұзылған жағдайда топ жиналыстарында талқыланып,құқық бұзушылықтың алдын алу кеңес отырысында ата-аналарының қатысумен тәртіптері қаралды. Жасөспірімдер арасында тәртіп бұзуға бейім студенттер анықталса, колледждің ішкі есебіне алынып,ол студенттің мінез-құлқына талдау жүргізіліп, отбасы жағдайлары зерделеніп, ата-аналарымен байланыста болып, студенттің қызығушылығына қарай спорттық секцияларға, қоғамдық жұмыстарға қатыстырып, бақылауда болады.

Колледж студенттерінің азаматтық қалыптасуын төмендегі жұмыс арқылы жүзеге асырылады:

* құқық бұзушылықтың алдын алу жөніндегі Кеңестің жұмысы;
* кәмелетке толмағандардың істері жөніндегі Ювеналды полиция тобы инспекторымен сап түзеулерде хабарламалар оқу,топтарда және жеке кездесулер;
* жеке профилактикалық әңгімелер;
* студенттердің сабақтан тыс уақытта қоғамдық жұмыстарға тарту, іс-шараларға, үйірмелерге, секцияларға, қоғамдық-пайдалы қызметке тарту
* наркологиялық диспансермен және т. б. бірлескен жұмыс;

Студенттің бейімделу кезеңінде көмек көрсету үшін психологиялық қызмет ережесі, топтың әлеуметтік-психологиялық ахуалы, әр студенттің жеке басының ерекшеліктері зерделенеді, ата-аналармен консультациялар жүргізіледі, құқықтық қорғау органдарымен, денсаулық сақтау органдарымен, қоғамдық ұйымдармен байланыс арқылы құқықтық мәдениет саласында студенттердің қорғалуы ұйымдастырылады.

Жетім және ата-анасының қамқорлығынсыз қалған балаларға әлеуметтік көмектер көрсетілді. Мемлекеттік тапсырыс бойынша оқитын «Білім беру ұйымдарында білім алушыларға мемлекеттік стипендияларды тағайындау, төлеу қағидаларын және олардың мөлшерлерін бекіту туралы» Қазақстан Республикасы Үкіметінің 2008 жылғы 7 ақпандағы № 116 Қаулысы бойынша білім беру кезеңінде білім алушылардың білім көрсеткіштеріне қарай жақсы оқитын екпінді студенттер,үздік студенттерге,мүгедек студенттерге, жетім білім алушыларға стипендия төленді.

**Қызылқоға аграрлы-техникалық колледж бойынша**

**2022 - 2023 оқу жылының І жарты жылдығында стипендиямен қамтылған студенттер туралы мәлімет**

|  |  |  |  |  |  |  |
| --- | --- | --- | --- | --- | --- | --- |
| **Р/с** | **Стипендия алатындар саны** | **Курсы** | **ЖБ** | **Үздік** | **Жетім** | **Мүгедек** |
| **1** | **І жарты жылдық бойынша -** | **І,ІІ,ІІІ – курстар және 10 айлық топтар бойынша** | **167** | **-** | **-** | **-** |

Тәрбие жұмысын әр оқу тобына колледж директорының бұйрығымен бөлінген 11 топ жетекші қызметін ұйымдастырады. Қолдау қызметі оқытушылар мен студенттермен тығыз байланыста жұмыс істейді, ата-аналармен белсенді қарым-қатынас жасайды, кез келген жағдайда өз іс-әрекеттерін әріптестермен үйлестіреді. Студенттермен қарым-қатынас сенім, құрмет, талап және әділдік негізінде құрылады. Психологиялық бейімделуді, әлеуметтік қорғауды, білім алушылардың тұлғалық, кәсіби және шығармашылық дамуына жәрдемдесуді қамтамасыз ету үшін қолдау жүйесі құрылды.

Топ жетекші топтағы студенттердің қызметін ұйымдастырады. Студенттер мен инженер-педагогтардың тікелей қарым-қатынас жасағанда, топ жетекші оқу жағдайында ,бүкіл оқу кезеңінде қосымша сабақтарды таңдап, секция, үйірмеге қатысуын үйлестіріп отырады.

Қызылқоға аграрлы – техникалық колледжінде Қазақстан Республикасы Үкіметінің 2012 жылғы 12 наурыздағы **«Әлеуметтік көмек көрсетілетін азаматтарға әлеуметтік көмектің мөлшерін, көздерін, түрлерін және оны беру қағидаларын бекіту туралы»** **№ 320** қаулысы басшылыққа алынып әлеуметтік көмек көрсетілуде.

Оқу жылының басында студенттердің әлеуметтік жағдайы зерттеліп, топтардың әлеуметтік картасы жасалды. Студенттердің құжаттары жиналып, ыстық тамақпен қамтылуға өтініштері қабылданып, директор жанындағы отырыста құжаттары қаралып, Қазақстан Республикасы Үкіметінің 2012 жылғы 12 наурыздағы №320 қаулысына сәйкес әлеуметтік көмек көрсетілетін азаматтарға әлеуметтік көмек беру қағидалары негізінде жан басына шаққандағы орташа табысы ең төменгі күнкөріс деңгейінен төмен отбасынан шыққан, жетім, бала кезінен мүгедек, көп балалы отбасынан шыққан **50**  студент бір мезгіл ыстық тамақпен қамтылды. Ыстық тамақтың берілуін әлеуметтік педагог бақылап отырады.

**2022 - 2023 оқу жылында білім алушы тегін ыссы тамақпен қамтылғандар:**

* Аз қамтылған - **50**, мүгедек - **9**, көп балалы отбасынан - **26**,
* ата-ана қамқорлығынсыз қалған (тұлдыр жетім) - білім алушы жоқ

**Қызылқоға аграрлы-техникалық колледжі бойынша**

**2022-2023 оқу жылының І жарты жылдығында ыссы тамақпен қамтылу деңгейі**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | | **Оқу орынының атауы** | | **Ыссы тамақпен қамтылғандар (жергілікті бюджеттен )** | | | **Барлығы** | |
| **1** | | **«Қызылқоға аграрлы-техникалық колледжі»КМҚК** | | **50** | | | **50** | |
| **№** | **Оқу орынының атауы** | | **Аз қамтылған** | | **Көп балалы отбасынан шыққан** | **Мүмкіндігі шектеулі**  **(мүгедектігі бар)** | | **Ата-ана қамқорлығынсыз қалған, жетім** | |
| **1** | **«Қызылқоға аграрлы-техникалық колледжі»КМҚК** | | 50 | | 26 | 9 | | - | |

Топ жетекшілердің әлеуметтік көмекті қажет ететін студенттердің және сабақтан көп қалатын студенттердің ата-аналарымен үнемі байланыс жасап қадағалап отырады. Сабақты көп қалдыратын студенттердің үйлеріне уақытылы рейд жасалып, әлеуметтік жағдайын зерттеу актілері толтырылды.

**Колледждегі кәсіптік бағдар беру жұмысының ұйымдастырылуы**

**Қазақстан Республикасының 2018 жылғы 18 қазандағы №578 қаулысы** негізінде, сондай-ақ «Білім туралы» 2007 жылғы 27 шілдедегі Қазақстан Республикасы Заңына және «Мемлекеттік көрсетілетін қызметтер туралы» 2013 жылғы 15 сәуірдегі Қазақстан Республикасы Заңына сәйкес «Оқуға қабылдау» ережесі жасақталды.

**Кәсіптік бағдар беру жұмысының мақсаты:** Қоғамның қажеттілігіне қарай әрбір оқушының болашақ мамандықтарын дұрыс таңдауға бағыт бере отырып, колледжде оқытылатын мамандықтар және олардың ерекшеліктері туралы дүние танымын кеңейту, қазіргі таңдағы еңбек нарығындағы болашағы бар мамандықтар туралы ақпарат беру.

Қызылқоға ауданының орта білім беретін мектептерінде оқушылар арасында кәсіптік бағдар беру мақсатында үгіт-насихат жұмыстарын жүргізу үшін колледждің оқутушыларынан арнайы топ құрылды. Топ құрамындағы колледж оқытушылары мен өндірістік оқыту шеберлері жоспар бойынша өздеріне бөлінген мектептерге барып, аудан мектептерінің 9 сынып оқушылары мен ата-аналары арасында, кәсіптік білімді насихаттап, колледж туралы мәліметтермен таныстырды, алдын-ала түсінік жұмыстары жүргізіліп, колледждің тарихы, мамандықтар, колледж тынысы туралы видеороликтер, бүктеме, презентациялар жасалып әлеуметтік желілерге жарияланды. Кәсіптік бағдар берушілер арасында колледждің беделді,белсенді студенттері бар.Оларда өздері білім алып жатырған оқу орны туралы мектеп оқушыларына түсінік жұмыстарын жүргізеді.

Колледжде өткен «Еңбек күніне» арналған шараға Қызылқоға аудандық кәсіпкерлер палатасының директоры Е.Олжабаев, «Атырау» жеке қожалығының иесі кәсіпкер,әлеуметтік серіктес Ғ.Жұмиев пен колледжбен меморандумға отырған «Жаңа арна» жауапкершілігі шектеулі серіктестігінің директоры Е.Абдрахманов қатынасып, кәсіптік бағдар беру мақсатында ауыл мектептерінің 9-11 сынып оқушылары шақырылды.

**Сыбайлас жемқорлыққа қарсы күрес жүргізу шараларының ұйымдастырылуы**

Қазақстан Республикасының «Сыбайлас жемқорлыққа қарсы іс-қимыл туралы» 2015 жылғы 18 қарашадағы №410 Заңын және Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігінің 2015-2025 жылдарға арналған бағдарламасын іске асыру мақсатында колледжде жылдық жоспар жасақталып, көптеген шаралар ұйымдастырылуда, «Саналы ұрпақ» клубы, «Адалдық дүкені», «Парасаттылық мектебі» жоспарлары жасақталып, жұмыстар жүргізілуде. Колледжде "Сенім жәшігі" және "Сенім телефоны" жұмыс істейді. «Сыбайлас жемқорлыққа қарсы күрес заңын жүзеге асыру мақсатында оқу топтарында топ сағаттары, сауалнамалар, ата-аналар жиналыстарында түсінік жұмыстары жүргізілді.. «Саналы ұрпақ» клубының кабинеті жасақталды.

Сыбайлас жемқорлыққа қарсы дүниетаным, құқықтық сана мен құқықтық мәдениет деңгейін арттыру және Қазақстан Республикасының «Сыбайлас жемқорлыққа қарсы күрес» Заңын орындау мақсатында колледжде 25 желтоқсан -6 қаңтар аралығында «Парасыз сессия» акциясы өтті.Акция аясында студенттер мен ата-аналар,құқық қорғау органдарының қызметкерлерімен кездесу өткізіліп,Сыбайлас жемқорлыққа қарсы заңы туралы кеңінен талқыланып,түсінік жұмыстары жүргізілді және арыз-шағымдар жәшігі орнатылып,студенттердің арыздары мен өтініштері комиссия мүшелерінің қатыстырылуымен қаралды.

**Колледж асхана жұмысы**

Қазақстан Республикасы Денсаулық сақтау министрі 2021 жылғы 5 тамыздағы № ҚР ДСМ-76 бұйрығымен бекітілген «Білім беру обьектілеріне қойылатын санитариялық-эпидемологиялық талаптар» санитариялық қағидалар талаптарына сай жұмыс жүргізіледі 2022-2023 оқу жылында колледжде оқитын мүгедек, көп балалы отбасынан шыққан, атаулы көмек алатын отбасынан шыққан, аз қамтылған студенттерге берілуге тиісті ыстық тамақпен қамтылды. Мәзірде көрсетілген тағамдар мен аспаздық өнімдердің атаулары пайдаланылған рецептуралар жинақтарында көрсетілген атауларға сәйкес келеді. Асханада берілетін ыссы тамақ сапасы мен қауіпсіздігін медбике тексеріп,бракераж журналына тіркейді.. Ас блогының жұмыскерлері арнайы киіммен қамтамасыз етілген. Колледж асханасында 1 аспазшы және 1 көмекші,1 ыдыс жуушы қызметкерлер жұмыс істейді. Персоналдар жұмысқа медициналық тексерістен өткізілгеннен кейін қосылады. Тамақ дайындауда қызметкерлердің санитарлық гигиеналық талаптары қатаң сақталады.

Асхана «Білім беру обьектілеріне қойылатын санитариялық-эпидемологиялық талаптар» санитариялық талаптарына сай жабдықталған.

Асхана залы - 150 орындық. Ауданы – 297,4 м2. Асханаға оқытушылардан күнделікті кезекшілік бекітіліп, кестесі жасақталады. Білім алушылардың уақытымен тамақтануы бақыланады және кезекшілік журналға жазылады.

**Колледжде медициналық қызмет көрсету пункт жұмысы**

Колледжде медициналық қызмет көрсету пункті бар.. Медициналық қызмет көрсету жұмысы («Лицензиялау туралы»ҚР Заңына сәйкес) Атырау облысының әкімшілігі, Атырау облысының Денсаулық сақтау басқармасының) 22.04.2014 жылы №00700 DR (тұрақты) Лицензиясы бойынша ұйымдастырылады. Медициналық қызметкер саны-1 медбике.Медбике ҚР Денсаулық сақтау Министрінің № KZ88VBM01090577 тіркеу номерімен 11.07.2020 ж. берілген сертификатымен жұмыс жасайды.

Колледждегі білім алушыларға медициналық қызмет көрсету Қазақстан Республикасы Денсаулық сақтау министрінің 2017 жылғы 7 сәуірдегі №141 «Білім беру ұйымдарындағы білім алушылары және тәрбиеленушілеріне медициналық қызмет көрсету қағидаларын бекіту туралы» бұйрығы және Қазақстан Республикасы Денсаулық сақтау министрі 2021 жылғы

5 тамыздағы № ҚР ДСМ-76 бұйрығымен бекітілген «Білім беру обьектілеріне қойылатын санитариялық-эпидемологиялық талаптар» санитариялық қағидалар талаптарына сай жұмыс жоспары жасақталды.

**Мақсаты:** Т**ұлғаның дамуына, тәрбиесіне, денсаулығын сақтауға қолайлы болатын білім беру ортасын құру.** Білім алушылардың өміріне және денсаулығына қауіпті жағдайдың алдын алатын мінез-құлық қалыптастыру,алғашқы мдициналық көмек беру. Білім алушылар арасында аурушаңдықты азайту. Салауатты өмір салтын насихаттай отырып келеңсіз жағдайлардың алдын алу

**Міндеттері:**

1.Білім алушыларды медициналық профилактикалық байқаудан өткізу

2.Инфекциялық аурулар тіркелген жағдайда эпидемияға қарсы шараларды жүргізу.

3.Санитарлық ережелерді орындалуын ұйымдастыру және қадағалау

4.Салауатты өмір салтын ұстануда білім алушыларға үйрету

5.Тамақтанудың санитарлық гигиеналық қауіпсіздігін қамтамасыз ету

**6.Білім алушылардың дәрігерлік тексеруден өту қорытындысы**

|  |  |  |
| --- | --- | --- |
| № | Дерт анықтамасы | 2022-2023 ж |
| 1 | Миопия дәрежесі | - |
| 2 | Созылмалы тонзилит | - |
| 3 | Созылмалы отит | - |
| 4 | Кариес | - |
| 5 | Қаназдық дерті | 1 |
| 6 | ДЖВЖ | - |
| 7 | Холецистит | - |
| 8 | БЦП | - |
| 9 | Ақыл ой кемістігі | - |
| 10 | Оң қол табынуы | - |
| 11 | Варикозды тамырлар | - |
| 12 | Жарақаттан кейінгі энцефалопатия | - |
| 13 | ДПО | - |
| 14 | НСД | - |
| 15 | Остеохондроз омыртқа жотасы | - |
| 16 | Радикулит | - |
| 17 | Салмақ тапшылығы | - |
| 18 | Салмақ артықшылығы | - |
| 19 | Май табан | - |
| 20 | Есту қабілетінің жоғалуы | - |
|  | **Барлығы** | **1** |

**Колледж жатақханасы**

Қызылқоға аграрлы-техникалық колледжінде 50 орындық жатақхана білім алушыларға қызмет көрсетеді.

**2021-2022** оқу жылында «Білім беру ұйымдарының жатақханаларындағы орындарды бөлу қағидаларын бекіту туралы» Қазақстан Республикасы Білім және ғылым министрінің 2016 жылғы 22 қаңтардағы №66 бұйрығы басшылыққа алынып ,жатақханаға орындарды бөлу тәртібімен елді мекендерден келген **22 студенттің** өтініштері бойынша жолдама беріліп, жатақханамен қамтылды.

Қазақстан Республикасы Денсаулық сақтау министрі 2021 жылғы 5 тамыздағы № ҚР ДСМ-76 бұйрығымен бекітілген «Білім беру обьектілеріне қойылатын санитариялық-эпидемологиялық талаптар» санитариялық қағидалар талаптарына сай жабдықталған. Жатақханаға білім алушыларды орналастыру тәртібін бақылау үшін комиссия құрылған. **«Білім беру ұйымдарының жатақханаларындағы орындарды бөлу қағидаларын бекіту туралы**» Қазақстан Республикасы Білім және ғылым министрінің 2016 жылғы 22 қаңтардағы №66 бұйрығы басшылыққа алып,орындарды бөлу мынадай тәртіппен жүзеге асырылады.

1) даму мүмкіндіктері шектеулі адамдар, мүгедектер және бала кезінен мүгедектер, мүгедек балалар, жетім балалар және ата-аналарының қамқорлығынсыз қалған балалар, ата-анасының біреуі немесе екеуі де мүгедек болып табылатын адамдар;

  2) кәмелеттік жасқа жеткенге дейін ата-аналарынан қамқорлығынсыз қалған жастар , ауылдың әлеуметтік-экономикалық дамуын айқындайтын білім беру бағдарламалары бойынша оқуға түскен жастарға;

3) әлеуметтік аз қамтылған отбасынан шыққан білім алушыларға;

4) көп балалы отбасынан шыққан білім алушыларға;

5 ) әлеуметтік атаулы көмек алатын отбасы балаларына;

Студенттерді жатақханаларға орналастыру белгіленген санитарлық нормаларды сақтаумен, [жатақханада тұру ережелеріне](https://www.nkzu.kz/files/dep/osvr/vnd57.pdf) сәйкес жүргізіледі. Жатақхана студенттер тұруына қолайлы, қауіпсіздігімен ерекшеленеді. Жатақханаларда тұруға, оқуға және демалуға барлық жағдай жасалған. Жатақханаларда демалыс бөлмесі, сабақ қарауға көп жағдай жасалуда. Жатақханада тамақ әзірлейтін, жуынатын бөлмелер, әжетханалар орналасқан. Кір жуатын бөлме және жуынатын жер орналасқан. Білім алушыларға қажет (үстел, орындық, кітап және аяқ-киім жинайтын шкафтарды) және төсек-орын жабдықтарын колледж қамтамасыз етеді. Жатақхана білім алушыларымен жүргізілетін тәрбие жоспары жасақталған.

**Мақсаты:** Білім алушылардың колледж жатақханасында тұруына әлеуметтік-тұрмыстық жағдай жасау және жақсарту. Білім сапасын арттыруға , білім алушылардың адамгершілік және эстетикалық тәрбиесін жетілдіруге бағытталған жағдайлар жасау.

**Міндеттері:**

1.Жатақханада тұратын білім алушылардың жеке ерекшіліктерін зерттеу;

2.Білім алушылардың өзін-өзі басқаруды дамыту;

3.Жатақханада жоғары адамгершілік мәдениет атмосферасын құру,білім алушылар ұжымында адамгершілік принциптер мен идеалдарды тәрбиелеу;

4.Білім алушылар ұжымында қолайлы психологиялық климатты қалыптастыру;

5.Білім алушылардың өз денсаулығын сақтау және жетілдіру мәдениетін нығайту;

Студенттерге арналған жатын бөлмелерінде терезелері үлкен,перделерімен,жатын бөлмелері орындарына қарай жиһаздармен (шкаф,кровать,стол,стулья),төсек орынмен толықтай қамтамасыз етілген.Жуынатын орын, асхана бөлмелері бар, тамақ ішуге арналған стол орындығымен,электрплитасы,холодильнигі,ыдыс жууға арналған орындары жасақталған және арнайы кір жууға арналған бөлме бөлінген,бөлмеде кір жуатын автомат машина,кір кептіретін,кір үтіктеуге арналған орындар орналасқан.Бөлмелер жарық,өте ыңғайлы,талапқа сай. Студенттер үшін демалыс бөлмесі телевизорымен,жұмсақ диван,стол орындықтармен жабдықталған.Дәліздерде кілем төселген,таза ауыз су ішу құрылғысы орнатылған.Өртке қарсы дабылқаққыш ,құрылғылар комплектісі орнатылған.

Жатақхана қызметкерлері: жатақхана меңгерушісі-1, тәрбиеші-1, кезекші вахтер – 2, тех. қызметкер-1.

Жатақханада студенттер кеңесі жұмыс атқарады. Ай сайын колледж әкімшілігінің өкілі мен медицина қызметкерінен құрылған рейд өткізіледі.

Жоспарға сай тәрбиелік шаралар, кездесулер, спорттық жарыстар өткізіліп отырады. Сабақ мезгілінде жүрген кезде жатақхананың барлық бөлмелері залалсыздандырылып отырады. Өрт қауіпсіздігін сақтау ережелері мен Жатақханадағы ішкі тәртіп ережелері білім алушыларға таныстырылды. Жатақхана тәртібі ерекше бақылауда. Ата-аналармен үнемі байланыс жасалады. Жатақхана дәлізінде дезинфекциялық ерітіндісі бар. Білім алушылардың жатақханадан шығуы мен кіруі журналға тіркеліп отырады.

**«Қазақстан Республикасында діни экстремизм мен терроризмге қарсы іс-қимыл жөніндегі 2018-2022 жылдарға арналған мемлекеттік бағдарламасы» ҚР Үкіметінің 2018 жылғы 15 наурыздағы №124 қаулысы** бойынша Діни экстремизмнің алдын алу мақсатында теріс пиғылды діни идеологияны қабылдамауын қалыптастыруға арналған бейнероликтер, кинофильмдер көрсетілді, хабарламалар оқылды, Білім алушыларға , оқытушыларға, ата-аналарға күнделікті туындайтын қиындықтарды шешуге арналған психолог тарапынан кеңестер берілді. Қызылқоға ауданының теолог маманы З.Алтынбекұлымен жасөспірімдердің діни тұрғыдағы сауаттылығын аттыру мақсатында кездесу өткізілді.Кездесуде студенттер маманға көкейтесті сұрақтарын қойып,жауабын алды.

**Ата-аналармен жұмыс.**

Ата-аналар комитетімен бірлесе отырып, дені сау, ұлттық сана сезімі жоғары, рухани ойлау дәрежесі биік, еңбекқор, іскер, бойында басқада игі қасиеттер қалыптасқан тұлғаны тәрбиелеуде ата-аналармен колледж арасындағы ынтымақтастықты нығайту мақсатында жоспар құрылды. Ең алдымен қыркүйек  айының басында   жалпы колледжішілік  ата-аналар жиналыстары өткізіліп, жиналыста колледждің ішкі тәртіп ережелері айтылып,  өзгеріс енгізілген әкімшілік құқықтық кодекстер  таныстырылып, ата-аналар  комитетінің құрамы сайланды. Сонымен қатар топ жетекшілер ата-аналармен  үнемі байланыс жасай отырып, баланың көңіл-күйін,мінезіндегі өзгерістерді бақылап отырады.Топ жетекшісі сабаққа келген келмегендігін, үлгерімдерін, тәртіптерін ата-аналарға хабарлап тұрады. Отбасының әлеуметтік жағдайын анықтау мақсатында үйлеріне барып,зерттеу жұмыстары жасалынды. Колледжде өткізілген тәрбиелік шараларға ата-аналар да шақырылады. Оқу топтарында топ ата-аналар жиналыстары өткізіліп,колледжішілік тәртіп ережесімен таныстырып,өз балаларын бақылаусыз қалдырмау жөнінде түсінік жұмыстары жүргізілді. Ата-аналармен өткізілген жалпы ата-аналар жиналысына ата-аналар комитеті мүшелері белсенілікпен қатысты. Ата-аналар жиналысының хаттамалары толтырылып, папкілерге тігілді.

**Колледждің Студенттік парламенті оқу жылында құрылып,** мемлекеттік жастар саясатын жүзеге асыру аясында жастардың рухани, мәдени, білім беру, кәсіби қалыптасуы мен дене бітімінің дамуы үшін әлеуметтік-экономикалық, құқықтық, ұйымдастырушылық жағдайлар мен кепілдіктер жасау, оның шығармашылық әлеуетін бүкіл қоғам мүддесінде жарату мақсатында жоспарларын жасақтады.

  Студенттік парламент педагогтармен бірлесе отырып, колледжде болып жатқан жағдайларды талдап, әр білім алушылардың жауапкершілігін, білім алушылар   ұжымның тіршілік әрекетін жетілдіруде бастамалар мен шығармашылық танытуды жүзеге асырып отырады.

  Колледждің студенттік парламенті - білім алушылардың қызығушылықтары, оқу –тәрбие жұмыстары жайында туатын сұрақтармен айналысатын, студенттердің өкілдері.

Жас ұрпақты Отансүйгіштікке баулу,ерліктің өнегесін келер ұрпаққа насихаттау мақсатында М.Әуезовтің 125 жылдығына орай қазақ тілі және әдебиеті пәнінің оқытушысы Н.Елемесова мен Студенттік парламенттің мәдениет фракциясы ұйымдастырған «Асқар тау алыстаған сайын айқын көрінеді» тақырыбында жазушының өмір жолы мен шығармашылығына арналған әдеби кеш өткізілді. «Жанашыр жүрек» республикалық халықтық акциясы аясында облыстық ішкі саясат басқармасының «Жақсылық сабағы» Студенттік парламенттік ұйымдастыруымен өткізілді және т.б шаралардың өтуінде парламент мүшелері үнемі белсенді араласып отырды.